Nungak Pawl Nan Siah Nu Tung Pawl Zong Nih Lenh Tak Lo Ding Tha Taktak Pa Nih Cun Rel Duh Hlah Uh Poi Loh – Onlinenungak\nNungak Pawl Nan Siah Nu Tung Pawl Zong Nih Lenh Tak Lo Ding Tha Taktak Pa Nih Cun Rel Duh Hlah Uh Poi Loh\nNungak ,tlangval aduh daw mi zong, chungkhar dirh cia mi zong nih hi ca hi rel bak ding asi …Chungkhar timi cu vate pahnih zuangti tluk asi . A ngan deuh a hme deuh aum lo . Hmunkhat in kal mi khual lam asi . Hmai aphan mi nih hnu atang mi kha hngah khawh ding zong kha lungsau pakhat asi .Nungak tlangval aduh tukmi hna cu College an kai ti an dih in thitumhnak an tuah .An pahnih in duhmi te i co cu an i nuam tuk.\nRian tha ve ve an tuan ti , fa an ngei rih lo caah an i umhka cu an i nuam ngai .Caan tlawmpal ah nau an pawi i fapa an ngei , an nu nih sianginn ka kai ka kai in fa ngeih hnu in ka rian chuah tak cu tiah aduh lo . An pa cu arian ah a zuam tuk i arian akai cuahmah . Hawikomh le lenglei party tonnak zong ah akal lengmang cang.An nu nih a fapa cu zung akal hlan ah atimhlamh ,,an pa breakfast ca atuah , amah atim lam i nau um tu sinah an nu nih ava chiah .\nInn a tin in afapa cu ava lak ,an pa herhhai atuah piak , an pa cu rian tam tuk tin zaan ah atin tawn .An nu zaan ah a fapa hnuk dinh le zan hngilh kho lo , mitkuh cim loin atho zungzal . Zingka ah a tuah kel in atuah .An nu cu aba tuk hringhran . An pa cu ka bawm ve ati zong ah an pa nih ka rian tam tuk ti lawng in achim cang .An pa nih na ba tuk ahcun na rian hin chuak ati , an nu nih aduh ve lo .Cu tikah an nu cu aretheih ,mitkuh cim lo he a der thluahmah , ngandamnak nih atlinh ti lo .\nVoi khat cu an pa kha ka celh ti lo cucaah tu thla cu nau ka zoh piak ta tin bawmh ahal . An pa nihcun an nu dam lo cu ahmuh tikah zeiti awk tha ti lo tin a awt ve.An pa hi riankong ah khual zong a tlawng zungzal mi a si . An pa cu nithum hnu ah itkhun cung ah ngawng nawn in a thut cu an nu nih a hmuh i “A tuan tuk rih .., it rih ko ca na mitkuh vuai cang le maw na thawh ” an nu nih cun a van ti .\nAn pa nihcun lungzur mithmai in kan nu zeitindah hi tluk thla 5 chung hi zeitin dah na celh ,,kei zaan thum lawng asi rih i ka celh ti lo . Tuan tein na sining na ka chimh lo , ka rak in bawm hnga lomaw .A fawi tung lo tin an nu cu a van ti .An nu biang cungah lawmhnak mitthli aluang . An nu nih aw…kalpi lo awk tha lomi khual lam asi caah ka kalpi mi asi tin an nu nihcun avan ti tikah an pa nih ka ngaithiam …na cungah ka daithlang tuk . A tu cu kan pahnih in a cheu ve ve kan kalpi cang lai tin avan ti .\nCu hnu cun an pa cu rian dih i party kal zong aum ti lo , inn ah atin colh i a fa le chungkhar sinah caan angeih mi poh apek dih … Zeitlukin zung ah rian sang tlai sihmanh sehlaw inn a tin ahcun ka fa le an pa asi i ka pasal asi kha alangh ter i chungkhar nuam kan si .Pahnih nak fa kan ngeih zong ah kan i harh ti lo . A ruang cu mi pakhat lawng nih thilrit kha phorh asi lo tikah kan pahnih in azatceo in kan phorh tikah anuam tuk cang.Chungkha nuam tuk ah kan cang cang.\nZeitluk kan thabat zong ah chungkhar kan phak in anuam dih . A ruang cu theihthiamnak le pakhat le khat caihhmainak kan ngeih khawh ruangah asi .Cucaah chungkhar le aduh daw mi hna sinah pakhat le khat upat thiamnak le rian cheuh thiamnak a um ahcun zeitluk khual lam sau zong adongh tiang kal khawh asi .Cu lo i hmunkhat zuang ti dingin na timh lo si ahcun tuan tein nupi /pasal ngeih kha ruat lo ding …


Saya David Lah kongah thawngpang diklo a tam tuk caah Ministry of Social Affair President U Nyega Lin nih fiangte a chim\nDavid Lah Home Quarantine kongah thawngpang diklo mi a tamtuk caah Yangon Region, Ministry of Social Affairs and Region’s COVID-19 Emergency Response Committee President U Nyega Lin nih mipi sin ah thawngpang a hman mi a chim\nPathian thawngtha chimtu lar David Lah cu Home Quarantine in Hotel in a chuak cang bantuk in mi tampi nih an chim. Mah kongah hi a hman lo mi le David Lah hi hotel hin a chuak lo tiin Yangon Region, Ministry of Social Affairs and Region’s COVID-19 Emergency Response Committee President U Nyega Lin nih a chim\nU Nyega Lin niih cun “mi tampi nih an chim mi, hotel in David Lah cu a chuak cang, an ti mi cu a dik lo mi a si. David Lah hi thatein ven a si. Cun a umnak hotel zong tha tein palik nih an ven peng i, Hotel in a chuak hnu zong ah phunglam bantuk in a kong hi cei a si lai tiin a chim\nDavid Lah hi siizungah a um chungin test voihnih an tuah hnuah a negative caah City Hotel ah Quarantine in chia a si. May ni 19 hnuah hotel in a chuak khawh lai tiin a chim. David Lah kongah hin thawngpang diklo mi tampi thei ding a um tawn i, Cananda cozah nih Myanmar ram chungah a um mi, Canada mi hna cu a lak lai i, ka hin David lah a tel ve tiah thawngpang hna cu Ministry of Foreign Affairs nih a hman lo mi lawngte a si tiin a chim Credit- The 7Day news\nBe the first to comment on "Saya David Lah kongah thawngpang diklo a tam tuk caah Ministry of Social Affair President U Nyega Lin nih fiangte a chim"


Tutan Kawlram Buainak Kongah Lai Nusal Pi Ngun Hlei Iang Thiltuah Cu Khuaruahhar Bak Si! – Chin 11 News\nTutan Kawlram Buainak Kongah Lai Nusal Pi Ngun Hlei Iang Thiltuah Cu Khuaruahhar Bak Si!\nThaizing ah Rev. Uk Ling Thang le mino pali-nga he Hledan le Sule ah dinti kan phawt hna lai. Ralkap uknak dohdalnak ah alangtlang in Kawlram mipi ca ah chawva a hlutu Nu Ngun Hlei Iang te chungkhar cung ah kan i lawm hringhran.\nThaizing Hledan le Sule ah a phanmi Lai mino nih dinti phawt bawmh na kan duh ve ahcun ka messanger in pehtlaih khawh ka si i, phone number zong chiah ta u law Sule le Hledan kan phak in kan in chawnh hna lai.\nLai Nusal Tha Pi Ngun Hlei Iang Kong, Salai C Alexander Nih fiang taktak in a van langhter:– Lai Nusal Ṭha Pi Ngun Hlei Iang A si khawh tawkin Lai miphun le Lairam caah a kut a samh zungzaltu cu Pi Ngun Hlei Iang a si.\nTutan zong ah Yangon lei i ralkap uknak dohtu mipi a hmuh lengmang hna tikah, a thil ti khawhnak tlawmte in ipekchanhnak a tuah. “Action speaks much louder than words” ti si cuh.\nAnih hi a miphun a daw bakmi miphun party a dirkamh zungzaltu nufim a si. Malaysia ah a um rih. Kawlram ralkap uknak doh dingah a ti khawhnak in kutsamh chap kho dingin a cawlcang cuahmah rih. Fighting Pi Ngun!


Tih A Nung Tukmi Online Mifir Rak I Ralring Cio Hna Usih: Salai Holy Tawk Tling Thang – THE CHINLAND POST\nTih A Nung Tukmi Online Mifir Rak I Ralring Cio Hna Usih: Salai Holy Tawk Tling Thang\nVawleicung IT fimthiamnak khupthal aa letmi le Social media tilet nih Chin zatlang nun fakpi in a hun kan den. Caan rau lo te ah cu social media thlipi le tilet nih thah cawk lo in ngata fuan bang Lai Media (website) tam taktak an hung karh colh. Vitamin aa telmi tirawl petu media an um bantuk in zawtnak siivai a kan petu Lai media zong an um ve. Atu hi online (social media) ah nifatin te mifir an vaak cuahmah. A thlite lawng si lo in hramhram in thil fir an hman caah Chin mizapi nih ralrinnak ngeih kan herh tuk cang. Na thil zeital an in firpiakmi a um ve cang maw?\nFir Le Tlei\nHmundang le ramdang cu va um rih ko seh. Atu lio Hakah le Thantlang ah firtlei a tamtuk ning hi cu a mak. Zaukphung hruainak NLD cozah chan a hung kan si ti ko bu le campaign le crusade tuah a lar chin lengmang bantuk in fir le tlei zong hi an khupthal an i let ve i an karh chinchin ve. Kum hmasa hrawng ah khan Hakha le Thantlang ah dawrkhan bauh a lar tuk. Dawrthil, tangka, phone, hnipuan tibantuk atu liklek ti awk in an firpiak hna. Mi arkawm an bauh i ar an firpiak hna. Motor cycle tamtuk an fir ruang ah a tlau cang. Mi thangai onmi tih thing tiang zuh in an firpiak hna, khualeng nuamhsaih meiphu tuat awk ah tiin. Keimah catialtu ka cycle telh in cycle hi kum 5 chung ah a tlawm bik 200 paoh cu a tlau cang lai.\nThawngpang kan theihning ah mifir pakhat nih Hakha ah mi cycle a firpiak i cu a firmi cycle lila cu a ngeitu si lo in midang mifir nih an rak firpiak chin ve tibantuk hna kan theih. Minung belte cu kan i fir ko nain kan tlau len lo i aa ning deuh. Kan sining le kan dirhmun cuanh tikah ningzak taktak le ngaihchia taktak khi kan si. Hlan ahcun thil fir le tlau ahhin Kawl pawl an rak si deuh theu. Asinain atu cu Kawl nakin kanmah Laimi fir le tlei in a vaakmi kan tamdeuh cang. Cu lio ah kapkhat lei in online mifir an hun i chap rih hoi i a poi ko. Online mifir cu hramhram in mi thil fir le laak an hmang chinchap fawn.\nNihin kan chan cu IT fimthiamnak le social media chan a si caah facebook hi ngakchia he tar he zapi nih hman cio dih a si cang. Chin zatlang ah facebook a hngal lomi kan um ti rua lo. Cu lio ahcun facebook nih tangka hmuh khawhnak ads (Instant Artical) a hun kan pek ciammam i a mikip nih media rian kan tuan cio dih. Website kan i ser cio hna. Facebook ads kan tuah cio hna. 2018 March thla tiang ahhin Hakha le Thantlang (Lai) media lawng hi ramchung ramleng ah 50 renglo kan si cang. Biaknak le zatlang thanchonak bu (religion le community) pin ah blog pawl telhchih in cun Lai media le website (blog) zapi hi 200 renglo kan si cang. Hiti a tuahmi chung in Lai Malaysia le India (Delhi) ah an tam bik.\nLai media nih ramchung ramleng Chin mizapi pehtlaihnak a thatter i Lai caholh hmunhma zong tampi a kauhter. Lai caholh te in ramchung ramleng thawngpang tampi kan rel kho. Lai media nih fawite in thawngpang phun zakip a kan theihter, a kan hngalhter. Hihi lunglawmh awk ngaingai a si. Amah belte, zei thil paoh hi hmanzia thiam lo ahcun a tha tukmi sii zong hi mi a that khotu siivai an si kho than ve. Social media hi hmanzia thiam lo ahcun Chin zatlang nun hrawktu le a kan thattu siivai a si kho fawn ti hi kan philh lo ding a biapi tuk.\nTu lio online in media rian a tuanmi Lai media tamdeuh cu Lai caholh, nunphung le zatlang nun thlennak le thanchonak ding aa hmuitinhmi nakin tangka hmuh/kawlnak caah rian a tuanmi an tam deuh. Phundang in chim ahcun tangka hmuhnak ding sipuazi caah website aa sermi le media rian a tuanmi deuh lawngte an si. Lai media hna nih Online (social media) ah firtleinak um lo, media upadi, phungphai le nunzia zulh bu te in riantuan hna sehlaw lawmh a um tuk hnga. Sihmanhsehlaw, Online (social media) ah firtlei in a vaakmi Lai media an tam tuk cang caah lung a fak i ngaih a chia khun. Nangtah, Lai media sin in nangmah hngalh lo le chimta lo in na cabia, na hmanthlak tibantuk firpiak na tong bal ve cang maw? Nangmah cabia le nangmah thlakmi hmanthlak te a si komi kha cherhchan le credit pe lo in anmah thlakmi le tialmi bantuk in an in taar (fir) piak ve bal cang maw?\nFacebook ads in tangka hmuh khawh a si caah aho cio paoh nih website an i tuah i media rian an tuan cio dih. Media upadi, phungphai le nunzia kan zul maw, kan buar sual maw timi an tuak ti lo. Zeitindah kan catialmi an kan relpiak lai i tangka kan hmuh lai timi lawng an ruat. Kan catialmi nih Chin zatlang nun, biaknak le pumpak a hnorsuang maw timi an tuakchih ti lo. Tangka hmuh an duh tuknak ah mi hmanthlak le cabia fir zong an tih ti lo. Midang soisel, biaknak, zatlang le pumpak hnorsuan tibantuk zong an tih ti lo. Cu bantuk soisel le thangchiatnak kong cu tial an duh khun. Cu lawng nih a zat ti hna lo i zatlang nun, biaknak le nuncan ziaza a hrawk khomi nupa sualnak kong, sex kong tibantuk zer kong le horduhcuainak lawngte an hun tial chap rih hoi.\nHi bantuk cabia nih Chin mizapi thatnak maw a pek maw, thatlonak dah timi hi careltu pumpak cio kan lungfim a cu tuk cang. Media phungphai a zulmi nih thil a cangmi thawngpang paoh an tial bal lo, biaknak, miphun le pumpak a hnorsuang maw timi an zoh i an chekta hmasa lengmang. Asinian nihin Lai media tamdeuh cu tangka hmuhnak a si paoh cun tiah zei bantuk cabia hmanh an hrial ti lo. Cu ruangah Chin mizapi careltu nih cu bantuk media le cabia pawl cu kan i ralrin taktak a herh cang.\nBible nih tangka duh tuk hi sual a si timi kha a pelte zong an tuak kho ti lo. Thawngpang an tial tikah mah nih hlatchap ti lo in mi facebook status hna laak men in zapi sin ah an thanh. Kan thawngpang hi hram pakhat in maw kan tial, hram pahnih in dah timi zong an tuakchih lo pin ah news dok, opinion dok in anmah ruahnak hna an telhchih hoi rih. Thawngpang tlangtar ah mah ruahnak hna an telh hoi, “Rak zoh ve hmanh a mak taktak… hei tibantuk in”… Cu ti an tial tikah careltu mizapi cheukhat nih catial a thiam bak si tiah kan hei uar chap bei rih hna. Catial aa hrawtka mi nih tlangtar ah mah ruahnak (opinion) telh khawh pei a si hi ti a ruatmi zong an um phah dih cang. Mah cabia hi thawngpang (news) maw asi, hmuhning cabia (opinion/features news) dah a si timi hliah awk tha lo tiang in thawngpang a tialtu le a thlahtu an tamtuk cang.\nLai media kan karhmi hi a tha tuk. Asinain zatlang nun thlennak, ram thlennak tibantuk aa hmuitinhmi si lo in tangka hmuhnak lawng aa tinhmi Lai media le media phungphai a zul lomi Lai media paoh Chin mizapi nih rak ralring cio cang hna uh. An i tinhmi hrimhrim mizapi thatnak si lo in tangka a si caah tih an nung tuk cang. Careltu mizapi nih thawngpang kip paoh rak zumh ti hlah uh. A diklomi thawngpang (information) kan i zumh sual le kan i laak sual ruang ah kan zatlang, kan biaknak le kan miphun tiang a hnorsuan khawh ti hi kan philh lo ding a biapi tuk cang. Media upadi, phungphai le nunzia ningte in thawngpang a tialtu zumhtlak le bochan tlakmi media kan si le si lo kha careltu mizapi zong nih sumtah nan thiam ding a biapi tuk ve cang.\nTangka duh tuk hi sual a si, tangka mit lawng a aumi cu an khuaruahmi adik bal lo. Media riantuannak lawng ah si lo in Chin zatlang nun, biaknak ah siseh, ramkhel riantuannak le chawlehthalnak zong ah tangka mit a au tukmi le tangka nih a hruaimi hna cu mizapi caah tih an nung dih. An tuahtuanmi le an tialmi cabia ah dawtnak, zawnruahnak aa tel ti lo. Zeiruang ah Thei pangchia kung nih pangtha a tlai bal lo. Careltu mizapi kan fimkhur a herh tuk cang. Kan Chin zatlang nun, biaknak le miphun ningcangte in a thancho khawhnak ding ah ningcanglo in media rian a tuanmi le tangka a duh tukmi media paoh hi rak i ralring cio cang hna usih. Ralrin zia kan thiam lo ding sual a si ahcun a hrial bak in hrial ko hna usih. A mitcawmi le a thurhnommi media nih chengpalang i an kan tlakpi hlan ah kan mit fiang deuh in au cang hna usih law fimkhur bu te he ralrinnak rak ngei cio cang hna usih.\n(Catialtu Salai Holy Tawk Tling Thang hi Fidi Foundation (The Chinland Post) ah Media Dept. Director le The Chinland Post nih ca kan chuahmi News Paper ah Chief Editor zong a si.)\nPrevious Lairawn Baptist Association Ramchung Kumthum Ca In Hruaitu Thar Thimnak An Ngei\nNext Chinram Ah Tlang Sang Bik Khonumtung Tupi Hual Ah Zeidah A Chuak?


Hakkau Min Aung Hlaing le a ralhrang hna ruangah kanmah chung bantukin! – The Cherry Par\nHakkau Min Aung Hlaing le a ralhrang hna ruangah kanmah chung bantukin!\n𝐊𝐮𝐦𝐝𝐚𝐧𝐠 𝐗𝐦𝐚𝐬 𝐙𝐢𝐧𝐠 𝐡𝐞 𝐜𝐮𝐧 𝐚i 𝐥𝐨 𝐡𝐫𝐢𝐦 𝐥𝐨 𝐞𝐞…\n𝑃𝑎𝑘ℎ𝑎𝑡𝑘ℎ𝑎𝑡 𝑎 𝑏𝑎𝑢 𝑏𝑎𝑛𝑡𝑢𝑘, 𝐿𝑢𝑛𝑔 a𝑙𝑒𝑛𝑔 𝑏𝑎𝑛𝑡𝑢𝑘, 𝑁𝑔𝑎𝑖ℎ a𝑐ℎ𝑖𝑎 𝑏𝑎𝑛𝑡𝑢𝑘….Hakkau Min Aung Hlaing le a ralhrang hna ruangah\nkanmah chung bantukin innlo chuahtakmi hna, chungtling lomi hna, thongtlami hna, ramlak ah raldomi hna,\na tlizammi hna le dawtmi nih kaltakmi hna.\nNan tuarnak le nan ngaihchiatnak vialte cu, Nihin kan caah a chuakmi naute Jesuh Khrih nih “Ka seihnam kha i bei uh” a ti bantuk in, nan thilrit in chawng hna sehlaw nan mitthli in hnawt cio ko hna seh.\nTukum Xmas nuam tein hmang kho hmanh hna hlah usih law, Nihin ni kan tuarnak le kan mitthli vialte hi, Kan caah a chuakmi Khamhtu Jesuh Khrih nih Lunglawmhnak mitthli ah a kan thlenpiak te lai i, Hmaikum lei tuah Lunglawmhnak tling he Xmas kan hmang than tehna lai mu. Xmas thluachuah nan dihlak cungah tlung ko seh!\nRal Teimi Miphun Si a Herh: Kawl Miphun sinin Cawn-awk! Kawl miphun thawhkehnak tuanbia hi zoh usihlaw hi ram ahhin hawi hnu bik ah a rak phanmi an si. Cun an rak luh tik zongah mitampi an rak si lo. Asinain chikkhat te ah sai/vui tumpi ah an ichuah i miphun dang vialte a kan nenh dih colh.\n← Atu lio caan ah ramtang a um mi kan nusal le pasal vialte nan kong ka ruat\nBreaking News: Ralhrang Nih Khuami Minung Pahra Nak Tlawmlo An Thah Hna! →


Good News : KIA Ralkap Nih Kawl Ralkap An Phomh Vee Cang Hna – Onlinenungak\nGood News : KIA Ralkap Nih Kawl Ralkap An Phomh Vee Cang Hna\nSandah piahtu mipi cung ah ralkap le palik an puar chin lengmang cang. Mipi lei zong an thin a lin chinchin ve cang hna. Kan ram hi a buai tuk cang. NCA min a thu ciami hriamtlai pawl zong nih ralkap he i ton hi an duh ti rua lai lo. Mipi lei ah kan tang an ti cang. Daihnak a um khawhnak hnga cabuai cung ah i ton le biaruah siseh timi kha ralkap nih a buar cang tiah an chim.


sualnak zong ngeilo mi nungak nu cu a darling pa nih cei taktak in velh | Chin 7 News\nsualnak zong ngeilo mi nungak nu cu a darling pa nih cei taktak in velh\nOctober 18, 2018 admin KNOWLEDGE 0\nAmerican Florida thlanglei University kai liomi nungak dawh pakhat cu a darling mirum pa nih cei taktak in a velh. A hmai a phing a mitkam a nak dih cun a sam zong tamlak te a tlong.\nVelh tongmi nungak nu cu kum 22 Melisa a si. Sifak ngaite a si ve. Nain a darling pa tucu millionaires bak a si i kum 25 Eris an timi a si.\nTlangval pa nih a velhnak zong hi zeidang ruangah si lem lo. Nungak nu Melisa nih hin angki chung lawng he hman aa thlakmi kha Instagram cungah a tar i si ko. Cucu a tlangval pa nih a duh lo i a velhnak si. Hmanthlak tar kongah Sept.23 ah khan bia an i el i velhnak tiang a chuah hi a si.\nThawng an zamhning cun a nungak nu a velhtu Eris hi zan a ih khawh lo caah sii a ding, cun Beer zong bu 4 tluk a din an ti. Eris nih cun a nungak cu zeltuangah a tengh i a cawk hna in a dih chih, cun a chuih chih len rih. A thaw zoga chuah kho sai lo.\nVelh tong nu ngaknu chimnak cun hi ti a ka velh mi a theih thiam lo caah si. Ka sam hna a ka phongh dih deng, ka thi deng. Ka thaw chuah kho lo in a ka tuah. HI bantuk pasal hna hi nu nih i ralrin ding kan si. Cucaah a caan um lio teah nu nih darling i palh lo ding a si. Tha tein tuakta law biathlehnak rak ngei cio uh tiah Melisa nih cun a lungfahnak a chim.\nA mak ko, mipa a ruak an vui lai bak ah a nungin a chuak than\nKylie nih Scott cu ka pasal tiah auh cang, nuva tak si dawh an lo


Thantlang Innkang Kongah Salai Za Uk Ling (CHRO) Nih Chimfiannak A Tuahmi – Onlinenungak\nThantlang Innkang Kongah Salai Za Uk Ling (CHRO) Nih Chimfiannak A Tuahmi\nOct 29 ah ralhrang hna nih hriamngan in an kah ruangah Thantlang khuapi inn 164 cu an kaang i vutcaam ah an i cang. COTR biakinn le Presbyterian biakinn pin ah TBC quarter zong a kaang chih. Hi violate a kaangmi hi ralhrang hna ruangah a si ti cu theih cio a si. Asinine Naypyidaw lei in an pu le nih cun “kanmah kan si lo, CDF an si” ti phun in an chim. Hi ralhrangbu chimnak nawlngeitu Zaw Min Tun chimmi he pehtlai in CHRO i Assistant Director a simi Salai Za Uk Ling nih a tanglei bantukin VOA ah chimfiannak a tuah.\n“Hihi cu ralhrang kutneh hmeteh a si. A ruang cu mah lioah khan Thantlang khuachung ah ralhrang le CDF lawng an um. CDF chungtel hna cu Thantlang khuami deuh an si. Thantlang ah inn an ngei, biakinn zong an um. Mah inn le lo khangh cu a si kho lo pi. Ralhrang nih hriamngan in an kah i cu hmanh ah cun mei-kuan in an kah tiah kan theih. Mahti an chimmi kha cu CDF sualphawt an duh cash a si”.\nRalhrang nih nawlngeihnak an lak hnu in Chin ramkulh cu hriamtlaih in ralhrangbu a doh hmasa bik kan si. Atu zong kan doh cuahmah i a dongh tiang kan doh fawn lai.\nSalai Za Uk Ling nih cun a hitihin a chim chap!\n“Atu kahdohnak an tuahmi cu Anawratha Oparation ti a si. Ralhrang thazaang tampi Chin ramkulh ah an thlah. Thantlang khuapi cu bomb in an kah pinah mei an khangh rih. Chin ramkulh ah lam pahnih in ralhrang an vun thlah hna. Mindat lei ah ralhrang mawtaw 90 le tank zong an thlakmi kan theih. Chin ramkulh ah ralhrang an phak lecangka in Falam peng khua pali ah inn cheukhat an khangh colh. Khuapi um vialte an tlikzam dihnak cu Thantlang a si. Ralhrang nih ဖြတ် ၄ ဖြတ် hmangin kahdohnak an tuah. Cu tikah mipi cu eidin tirawl ah harnak nganpi an tong. Minung lungthin a keng lomi hna thiltuah a si ko. Hihi vawleicung huap sualnak an tuahmi a si tiah chim ka duh”.\nThantlang innkang telh in Myanmar ramchung hmunkip ah a mipi sersatnak le hremnak a karh chin lengmang mi kong cu U Kyaw Moe Tun nih cun a voi 76 nak UN General Assembly ah a chim i a rannak in UN le ramkip nih ralhrangbu cungah dantatnak tuah dingin a nawl hna.\n“Chin ramkulh Thantlang khuapi ah ralhrang hna kahnak ruangah inn 100 renglo le biakinn pahnih an kaang. Hi bantuk sualnak a tuahmi kong cu fak piin tuaktan a herh cang” tiah UN ah Myanmar palai a simi U Kyaw Moe Tun nih chim UN General Assembly pi ah a chim.\nNaite ah aa dinmi UN General Secretary nih Myanmar palai ah a hmanmi Christine Schraner Burgener zong nih Chin ramkulh le Sagaing ramthen ah ralhrang thazaang tampi an chapmi cu a thinphang ngai a si tiah a chim ve. Source: VOA. The Chin Post


Kawlram USDP Pawl Zeitluk In Dah Tihnung An Si Ming AUng Hlaing Ek Rut Lawngte Si Dawh An Si – Thechinlandtoday\nKawlram USDP Pawl Zeitluk In Dah Tihnung An Si Ming AUng Hlaing Ek Rut Lawngte Si Dawh An Si\nadmin August 14, 2021 Leave a Comment on Kawlram USDP Pawl Zeitluk In Dah Tihnung An Si Ming AUng Hlaing Ek Rut Lawngte Si Dawh An Si\nUSDP Party chungtel hna sinah nawlnak!(Thisen aa nehmi na party kha kaltak law mipi dothlennak ah kan telpi ve cang tuah)Tutan uknak chuh(coup) hi Min Aung Hlaing le Kawl ralkap lawng nih tuahmi a si lo i USDP party upa le an founder pu Than Shwe zong nih an telpi hih. Cucu zapi theih a si ko i tutan ah Irrawaddy Media nih fiangrang tein a tial ko hih.\nMAH dirhmi cozah cabinet ah USDP vice-chairman U Khin Yi le Thein Sein cozah lio minister hlun minung 6 bak an i tel.Laitlang SAC Council chungtel pakhat nih “an ka sawm lioah ka al hna nain kan pu Thein Sein nih phone a ka chawnh i ‘rak tuan ko, cansau si lailo cuh’ a ka ti caah kaa awtmi a si” tiah a ka chimh.USDP/Thein Sein te nih ramthen kip an party upa pawl kha meeting an tuahpi tawn hna i SAC riantuannak ah alamkip in bawmh dingin khua an khanpi hna (bawmhnak rian zong an tuan).\nDalan le Pyo-Saw-Htee damiah a tamdeuh (an dihlak si lo hmanh ah) cu USDP chungtel an si.USDP chungtel dihlak kha MAH le rallokap lei ttang an si tinak si lo nain USDP upa le chungtel tamdeuh cu hi ramrawitu ah an itel. Cucaah USDP an chahnak deuh khua, peng le ramthen poh ah mipi kan dothlennak thazang a zor i tii a zut deuh.Nihin ni hi party ramkhel can a si lo. Party in khuaruah le ttan len can zong asi lo. Mipi dihlak kan i fun i MAH le uico rallokap doh le thlen a herh lio can a si. Cu lioah USDP cheukhat (an dihlak si lo) pawl nih rallokap lainawng damiah lei i nan ttan rih hi cu ngaihchia taktak a si. Fih a nungmi nunzia a si. Nan kut ah thisen aa nalh ve.\nCucaah, kan miphun hawi USDP party chungtel hna, Nan party le nan pu le kut ah mipi thisen tamtuk aa neh caah – Hi nan ramhuai party hi nan kaltak kho lai maw? Cozah riantuanmi hmanh nih an pawcawmnak rian kha an kaltak ngam i CDM an luh ngam lioah zeihmanh eibar a chuak lomi le thisen aa nehmi (khuachia le sehtan lungput a ngeimi) party hi zeiruangah dah na tlaihchan i na chuahtak khawh lo?Nan khua, nan peng le ramthen committee dihlak in party chuahnak ca tial/thanh uhlaw zeitluk in dah mipi kan ilawm lai i Min Aung Hlaing a lung a fah lai! Kan Pathian zong aa lawm lai lo maw?Party chungtel sinak in na chuah khawh lo hmanh ah.\n“USDP party ka si nain, aa-na-ting hi ka cohlang lo i mipi dothlennak ah kaa tel ve ko (lai)” ti tal kha na kiangkap le mipi theih in na thanh kho lai lo maw? “Kei cu kaa tel lemlo” tiah dai tein um sawhsawh a ngah lo. USDP chungtel na si rih tikah le zapi sinah na dirhmun na langhter lo tikah na kiangkap nih covid zawtnak tluk in kan in ttih i kan in uhtanh kha na ruah a hau. Khrifa tha pakhat a simi nih a herh lo (party ruang men ah) mipi retheih phurtu si kha na duh awk a si lo. Cucu, pumpak le buu huat ruangah chimmi si lo. Idawt ruang tu a si. Dirhmun thlennak caah acan liam rih lo. Miphun le ram caah tii zut loin dirti a herh tuk lio can a si caah a si.\nMilitary Council Ralkapin Civil Mi Pakhat An Thah Dan Kimcang →\n← Kalaymyo Kangthelh motor kangthelh Hnuah Palpuah bomb-in beih tawng


Dr. Ngun Cung Lian Ca Ahcun Ningzah Taktak Si – Chin World News Evening\nDr. Andrew Ngun Cung Lian cu Min Aung Hlaing nih hramhram uknak lak in Cozah thar a sermi ah ruahnak petu ah thim a si ve. Upadi lei ruahnak petu ah chiah mi ruang ah Chinmi dihlak lung a faak. Hi kongah Dr. Ngun Cung Lian nih ka cohlan timi fehternak a um rih lo nain Chinmi tampi nih an lungtlin pi lonak an langhter cio. Hi kongah Chinmi nih bochan mi Rev. Thawng Tha Thang nih Dr. Ngun Cung Lian cu a pumpak faebook bak ah faak ngaiin ralrin peknak a taang lei bantuk hin a tuah colh.\nRev. Thawng Tha Thang: Upadi thiam sang mi nih cun upadi ningcang loin a hmang i mipi a hremtu le nuhrin covo a lak piak tu kha Mipi aiawh in dirkham le doh piak phung a si. A tu cu mipi tlaihnak- hremnak- dictator bawmnak tu ah Pathian pek mi na thiam nak hman nai tim. Na accept taktak lo naklai thla kan campiak. Na accept ko ah cun Chin DNA le Khrihfa morality na thisen ah a um lai lo tinak a si i, Chin mi lak i leirawitu (traitor) tuanbia ah kan chimpeng cang lai.\nSalai Lungthli Tum: Min Aung Hlaing tapeh Ngun Cung Lian hi CNF zamtak in MPC ah a rak tuan lio kha cu ka mawhchiat tuk lem lo nain NLD cozah an kai hnu ah MPC an hrawh i riantha a ngei ti lo caah riantha a pe than kho ding USDP le ralkap an tanbo ah ai cang. Wirathu le Hla Shwe a uartu hna nih cun an hun uar ngai. MAH nih uknak a lakmi zong hi Ngun Cung Lian cawlcawnghnak aa tel ve lai ka zumh, atu cu ai ruah chan bantuk tein MAH a ke tawl piaktu ding caah riansang an pek cang. Chin miphun minchiattertu le belnang nehtu Ngun Cung Lian, phaisa in cawk khawhmi man fawi bik minung.\nAn Mualpho Cang! Ralkap Anmah Le Mah An I Hleng Cang Hih


TUZING TIANG KHUAMI LE RALHRANG AN I KAP, MIPI A THIMMI THEIH KHAWH TAWK – The Chinlung Post\nGangaw le Kalay Karlak ah Nizan in Atu Zing Tiang an i Kap. March 29 thawk in Gangaw-Kalay lamthluan cung ah a ummi khua pawl ah Lai meithal aa tlaihmi mipi le Myanmar SAC ralkap kahdohnak aa thawk i nihin March 31 zinglei zong ah pehzul in an i kap, tiah thawng kan theih. Nizan zanlei ah khan Hmandaw khuataw ah a ummi Kabarni donhlei ah le Hantharwadi pawng hrawnghrang ah an i kap hna.\nCun, nihin zinglei ah Gangaw le Kan khua karlak ah mipi lei nih ralkap motor pakhat an khangh. Nihin zinglei an i kahnak ah ralkap nih Machin Gun le Bomb tibantuk an hman caah mipi lei hliam a pumi an um len. A thimi zong a tlawm bik minung pathum an um. Ralkap lei in a thimi le hliam a pumi zong an um tiah an ti nain fiang ngaingai in fehter khawh a si lo. Hmanthlak: Mipi lei in a nunnak a liammi minung pakhat. Credit: The Chin Journal\nRelchih:Kalaymyo ralhrang ralkap nih an kahthahmi Zosangliana thihnak konghe pehtlaiin a hawipa Lakhriatrenga nih a chimmi asi. Achimmi cu Sangte hi kanmah he rampi zalonak caah adoh ttimi kan si. A thihning fiangtein theih ka duh caah ka vun langhter. A konglam tlawmpal lawng a ruak cungah ka chim caah ka thiam lo tuk. Zeitindah asi lai aw ka ti lio ah mah Group hi ka thinlung ah a rak lang.\nMah ni 28,3,2021 zingka ah hawikom pawl kan i sawm hna i, an mah inn in kan chuak hna i, ruahchannak nganpi kan ngei. Ahmun kan phak cun hawi sin ah cun kan um ve hna. Rawl ei caan a vun phak cun Sante kan lawi ve lai maw tiah ka ti. Adih tiangin kan um lai tiah aka leh. Cuticun zanlei suimilam 4:48pm ah kan vun i doh taktak cu asi. Kan hmai ah a um peng rua tiah ka ti cu ka sirlei pe 8 hrawngah ????????? a rak chep cuahmah.


LUNGNUAM LOIN BIDEN NIH ATUAH HNA, AN LUNGHRINH CANG – The Chinlung Post\nLUNGNUAM LOIN BIDEN NIH ATUAH HNA, AN LUNGHRINH CANG\nJanuary 22, 2021 admin Local News 0\nPresident Joe Biden cu white house i Covid-19 dohnak caah a timhtuahnak a chim i President Executive Order zeimawzet zong a chuah chih. Bia a chim lio ah a khuh lengmang caah thawnglatu hna le a pawng ummi hna siarem lo ngai in a tuah hna. Mask tal a hruk ding si an ti. A thli tein Covid-19 a ngei ziar hnga maw ti tiang in a ruatmi an um. Tuchun Executive Oder a chuahmi chung in a chimmi ah,\nvanlawng in siseh, bus in siseh, tlanglawng in siseh khual a tlawngmi paoh nih mask nan i hruk lai” a ti. Ramdang in US a rak lutmi hna zong nih Covid-19 zawtnak nan ngeih lonak le nan thiannak test nan i tuahmi result nan i ken lai, US nan phak in quarantine zong luh a si lai, asinain ni zeizet quarantine luh a si lai timi cu a chim chih lo. Credit: Salai Lairamthang\nAtlamtling Taktak: 46NAK AMERICA PRESIDENT JOE BIDEN BIACAH. Nihin cu America ni, Democracy ni, tuanbia roling ni le ruahchannak ni, buaibainak a kian ni a si. America hi a thar in hneksak kan tong nain cu hneksaknak cu tei a si cang. Nihin kan tuah mi hi President aa cuh mi pakhat nih teinak a hmuh ni a si lo. Democracy teinak ca ah tuah mi ni a si. Kan rammi zapi aw le thinlung kan theih cang. Cucaah rammi nih an duh ning cun pehzulh in kan kalpi lai.Democracy cu a man a fak, hrial le zaamtak awk a tha lo ti kha tutan ah a thar in a fiang ngaingai.Rammi hawidawt hna, cu Democracy teinak cu nihin ah kan hmuh cang. Kan hnu naite ah hi kan Hluttaw pi intungpi hi ramh le chuh an rak i zuam. Kannih cu Pathian nih a thluachuah he hmun khatte ah kilven mi ram dirhmun in kan dir kho rih. Then khawh kan si lo.\nKum 200 leng rak hman cang mi bantuk in uknak cu dai tein kan i pekchanh khawh nakding ca ah hmun khatte ah kan rak rat hi a si. Kannih America midang he kan i khah lonak cu, lung thul lo in kan ral a thatnak le thil a tha leikap in hmuh thiamnak mit in hmailei kan cuanh ahcun hi thil vialte hi kan tuah khawh dih lai, cun kan tuah hrim hrim lai.Nihin, hi hmun ah a rak kai mi party pahnih nih keimah hlan ah America President a rak tuan cang mi hna cung ah kaa lawmtuk. Upatnak ka pek hna. Nihin America Phunghram a fehnak le a thawnnak, kan thazaang kha a thar in ka hmuh. Zahan ah phone ka chawnh mi President hlun Carter tutan a rak kai kho lo nain a chan chung a thiltuah mi cung ah upatnak kan pek.\nMiphun a daw mi hna nih an tinco mi a lainngan mi biakamnak cu atu ah khan ka tuah cang. Gorge Washington nih a hmasabik ah a rak tuah mi biakammnak a si.America tuanbia cu pumpak ca ah a biapi mi a si lo, micheukhat cung ah aa hngat mi zong a si lo, kan zapi ca ah le rammi zapi kan cung ah aa hngat mi a si. Hi ram cu a lianngan mi ram a si. America rammi cu rammi tha kan si. A liamcia chan khat hnu chan khat ah a rak chuak mi thlichia zong hraang hmanh seh, raal zong tho seh, daihnak caan zong ah siseh, raal a thawh caan zong ah dirhmun khat tein a rak dir mi kan si. Hi pin zong ah cuti cun lung khat tein kal than ding lampi a um than. Cucaah thazaang chuah in hmai ah kan kal than hna lai.\nHarsatnak, khuacaan tha lo le a muisam aa dang mi thil a cang kho mi tampi kan tong than lai.A rawk mi remh ding, sak ding le teinak tampi zong kan tong lai. Nihin kan ton mi harsatnak, zuamcawhnak nakin a lianngan deuh mi thil hna kha a tong cang mi hna kan hlan ah kan ram tuanbia ah hmuh khawh an si. Nihin COVID-19 tlaangrai hi chan khat chung ah atu a voi khatnak kan ram chung ah a thli tein a rak lut mi a si. Kum khat chung ah a thi mi hna hi vawlei cung ralpi pahnihnak lio i a thi mi America rammi tluk in an tam. Pawcawmnak rian a nuai in an sung. Sipuazi tuahnak company a sing in an sung in an i din. Kan kal cang mi kum 400 chung ah kan rak i chaal len mi miphun tlukruannak ca ah din lo in hmai ah kal in kan tuan cuahmah.Kan zapi ca ah tlukruannak hmuh khawh nakding tinh mi hi hnon le kaltak awk a tha lo.\nCu thil pehzulh in a nun khawh nakding cu vawleipi ca zong ah a herh. Cu au thawng cu nihin ah a thang ngaingai. Ramkheel ah lam a pial mi, vunraang nih khuhchilhnak lungput le ramchung ah mi ramhnak le fahnak chuahnak cung ah teinak kan hmuh ding mi hi chim duh mi an si.Hi zuamcawhnak pawl tei khawh nakding, America a hmailei a thinlung a nun nakding le a himnak ding ah bia in chim sawh men a za lo. Democracy ah i funtomnak kan herh. 1863 January kum thar ni ah Abraham Lincoln cu Sal Luatnak Thanhnak kha min a rak thut.Cutin min a thut lio caan ah President nih zeidah a chim ti ahcun, “Ka tuanbia a nun peng a si achun hi upadi ca ah min ka thut ruang ah a si lai, hi upadi chung ah ka nunnak ka phumchih,” tiah a rak chim. Kei zong ka thinlung dihlak, hi chung ah ka phumchih ve. January thla nihin ni zong ah ka thinlung a dihlak hi chung ah a um ve. America hi ka funtom than lai. Rammi thinlung ka ngeetter than lai.\nRam pumpi thinlung ka funter than lai. Hi thil kong ah America rammi zapi keimah he hmun khatte ah i komh ding in kan sawm hna. Nihin kan ton mi raal, thinhunnak, lung fahnak, i huatnak, ralhraang dirhmun, upadi lonhnak, puul tlaangrai, rian ngeih lo ti bantuk hna kha doh nakding ah kan lung i rual hna usih! Lung i rualnak in a ngan mi le a lianngan mi thil hna kan tuah khawh lai.A palh mi kha a dik mi in kan remh lai. Rammi nih rian tha an hmuh khawh lai. Ngakchia hna kha a him mi sianginn ah ca kan cawnter than hna lai. Tihnung hi puul rai hi kan tei lai. Rian tuan kha kan cawisan lai i minung nun santer ding ah kan tuah than lai. Rammi hna ngandamnak zohkhenhnak kha fel tein kan tawlrel lai. Miphun rualrannak kha kan sersiam lai.\nAmerica cu vawlei cung ah thazaang ngan mi hna hruaitu kan siter than lai. Hi lio caan ah lungrualnak kong kan chim tik ah a si kho lo mi mang chim sawh mi ah ruah a fawite. Kan lung i thencheu ding in a kan tuahtu mizeimaw an um ti kha fiang tein ka theih.Asinain hi hna pawl hi thil thar an si lo ti ka theih.America tuanbia cu ‘mikip aa tlukruang tein kan chuak’ ti mi tlaihtleeng i tlaihnak le cun a dang kap khat leiah miphun thleidannak, chuahkehnak thelidannak, tihnak, khatlei pa kha nehsawh neekngeihnak ti mi fih a nung mi thil kha hmailei tuanbia ah a hmunh peng ding hi a si. Cu thil nih cun kan kan lung a rak kan thencheuter.Ramchung raal, ramchung sipuazi tlaaknak, vawlei cung ralpi pahnihnak, September 11 ramhnak pawl kan zoh tik ah kan rak i senso cang mi vialte, hnu kirnak a rak um bal nain a kan tei thai bal lo.\nKan tei peng. Thil a cang mi kip ah lung rual tein hmai ah kan kal peng ko. Atu zong kan kal than ko lai.Tuanbia, zumhnak le khuaruah khawhnak hna nih lam a kan hmuhsak ko. Cu nih cun lungrualnak lampi a kan hmuhsak ko. Hi lio ah pakhat le pakhat i zuamcawhnak thinlung si lo in inpa bantuk in i zoh ding a si. Pakhat le pakhat limhaang i upatpiak in i pehtlai hna usih. Kan thazaang fonh hna usih. I hro le i tlerhnak kha ngolcang hna usihlaw thinlinhnak kha daihter hna usih.Lungrualnak a um lo ahcun thintawinak le thinhunnak nih a kan tei than lai. Thanchonak um lo in i huatnak in a khah ahcun rampi ti mi hi a um lai lo. I huatnak le buainak tu a thangcho lai.Atu lio cu caan tha le zuamcawhnak kan ton lio, roling tuanbia nicaan a si. Lungrualnak lawng nih hmai ah a kan kalter khawh lai. Hi hi America rampi nih atu lio ah kan ton ding mi dirhmun a si. Kan doh ahcun kan sung bal lai lo ti hi ka chim ngam. Kan zapi lung khat tein kan tuan ahcun America hi zeitik hmanh ah kan sung lai lo. Cucaah nihin, atu, hi hmun ah kan zapi in a thar in thawk hna usih! Pakhat nih a chim mi kha a thar in i ngaihpiak hna usih.\nPakhat nih a chim mi bia kha pakhat nih thei ve seh. Pakhat le pakhat kha i hmu thiam hna usih. I upat thiam hna usih. Ramkheel ti mi hi thinchiat mei kau kha a si lo. Cutin kan ti a si ahcun thil a rawk dih lai.Kan lung aa khah lo caan poh ah raal thawh a hau lo. A let in a zualtertu thil poh kha kan doh hna lai. Ka rammi hawile hna, cu bantuk thil pawl he cun i then cang hna usih. America ti mi cu hi nakin a ngan i a sunglawi mi a si awk a si. Cubantuk cun a sunglawi deuh tuk tiah ka ruah. Atu kan umnak Congress inn pi hi tuan ah ka chim cang bang khan ramchung raal lio ah fek tein rak dirh cia mi a si. Cu lio ah rampi hi hor ah a rak tla lo, i a rak i taap rih lo. Cuti cun nihin tiang kan dir ko. Hi boruak hi Dr. Martin Luther King nih a rak i tinh mi a rak si. Cu hnu a liam cia mi kum 108 lio ah raltha mi nusal tha hna mee peknak nawl an hmuh khawh nakding ca ah a rak chuak mi hna kha minung thong tampi nih an rak doh mi hna kha an rak phihkharnak hmun a si.\nNihin ah President Kamala Harris cu America tuanbia ah a thim in thim bak mi lutlai hruaitu ah mi hmasa nu a si. Thilri cu thlen khawh a si lo tiah rak ka chim hlah u. Atu kan dirhnak hmun hi Arlington ralkap thlaan a umnak Potomac tiva ral a si i Arlington ralkap thlaan cu raal tha tampi hna an i zungzal an i dinhnak hmun a si. Cu pin ah hi hmun cu raal thawh a duh i mibu cheukhat nih rammi kha an thinlung le an hmur ciip ding le hrawh ding, Democracy rian pawl kha dinhter ding le hi a sang mi hmunhma hin chuah le thawldawi ding in an rak i zuam. Asinain an rak hluhchuah lo. Zeitik hmanh ah a ngah lai lo.Nihin zong ah a ngah lai lo. Thaizing zong ah, cun zeitik hmanh ah a ngah lai lo.Hi kan i zuamnak le kan cawlcanghnak a pom mi vialte kan upat hna. A kan cohlang lotu vialte nan sin zong ah hitin chim ka duh, “Kanmah he hmunkhatte ah kalti hna usih, ka chim mi hi ka zum ko u” ti ka duh. Nan duh lo a si le zeiti tha. Cucu Democracy a si ve.\nCucu America ti a si. Dai tein hmuhning i khah lo khawh a si. Kan ram a fek mi kan phunghram chung ah a thawngbik mi kan thazaang a um.Ka chim mi hi tha tein ka ngaihpiak hmanh u. Kan lung a tlin lo caan poh ah kan i thencheu a herh lo. America rammi hna, bia ka’n kamh hna, America rammi vialte ca ah ka si lai. Hi tin bia kan kamh than hna, keimah a ka tanhtu ca lawng ah si lo in a ka tanh lotu vialte zong tlukruang tein an ca ah rian ka tuan lai. A laim cia mi kan biakinn St. Augustine nih “minung cu kan i khat dih hna lo in dawtnak ah cun kan i khat dih hna” tiah a rak tial bal. Cu ve bantuk in America rammi kan ca ah dawtnak hmun zawn ah i khahnak kan ngei ve hna. Cu nih cun a kan khahter dih.Nihin ah caan than, himnak, zalonnak, limhaang, i upatnak, dinfelnak, cun thil dik kha kan theih ko tiah ka ruah. Kan hnu zarh le thla ah lung a fak ngai mi thil kan tong. Kha thil ah khan thil dik a rak um ko. I hlennak a rak um.\nNawlngeihnak hmuh duhnak le hlennak rian a tuan mi an rak um. Rammi dirhmun in America rammi, a bik in hruaitu hna nih kan Phunghram hi runven le rampi runven, cun thil dik kha runven le i hlenthawinak kha kham ding rian kan ngei dih.Ka rammi hawi hna, hmailei kha tih in thin domh in nan zoh ti kha ka hngalh. Pawcawm kawlhawlnak ca ah nan thin a phang.Ka pa bantuk in ihkhun ah a ih bu in ngandamnak ca ah a thin a phang mi, inn man kan pe kho lai maw ti ah a lungre a thei mi, chungkhar hmailei kong ruat in lungre a thei mi, zeibantuk lungretheihnak a si zong ah ka fiang dih ti kha fiang tein ka chim ngam.Pakhat le pakhat i dodiitnak in a phi a chuak kho lai lo. Kan lungput aa khat lo mi, biaknak aa khat lo mi poh i doh a herh lo. Hi buainak hi kan ngol a hau cang. Democratic le Republican karlak ah buainak, khuate le khuapi zuamcawhnak, Conservative le Liberal karlak ah a cang mi buainak kan dihter a hau cang.\nCu buainak aw santer nakcha cun inka kan on ah cun hi harnak hi kan tei khawh lai.Ngaihthiamnak zeimawzat kan langhter khawh ahcun, cun midang an tuarnak kan theihthiampiak khawh hna ahcun, ka nu chim bang ‘midang leikap ah chikkhat dirpiak khawh’ ahcun hi thil hna hi an chuak hnga lo. A caan ah bawmh kan herh caan a um bantuk in a caan ah bawmhnak kan pek khawh caan a um. Cucu nihin kan ton mi boruak hi a si. Hi lio caan cu pakhat le pakhat i bawmhchanh caan a si. Hitin kan tuah ahcun kan ram thazaang a thawng lai. A rum deuh lai. Hmailei harnak tei khawh nakding ca ah timhcia kan si lai. Cuti bu cun kan lung i khah lonak nawl kan ngei thiam. Hmailei ah pakhat le pakhat kan i herh te lai. Kan thazaang kan fonh a hau.Hi a mui mi Khuasik caan lonh khawhnak ca ah thazaang laak kan herh. Cu lo ahcun hi harbik le tih a nungbik mi hi puul rai chung ah i taap kan fawite.Cucaah ramkheel kha hnu ah chia ta in hi puul rai hi ram pumpi inih kan doh a herh. Rammi hna bia kan kamh hna, Baibal chung ah hitin a chim, “Tahnak zaan caan tei in thaizing ah lawmhnak a chuak te lai” ti a um bang, hi hi kan zapi i komh in kan tei a herh.\nZoh hmanh u, Tanglei Hluttaw le Cunglei Hluttaw ah keimah he hmun khat ah riantuan ding mi vialte hna kan fiag dih ko. Atu hika hmun hin vawlei pi nih an kan zoh ko. Cucaah kan ram ramri leng vawlei cung mi vialte ca ah cah ka duh mi cu:America hi hneksak a tong cang.Cu hneksaknak hna cu thawng ngai in kan tei khawh ko. Kan ram he hawikom a si mi hna a thar in kan fether than lai. Vawlei pi he a thar in pehtlaihnak kan tuah than lai. Nizannai i zuamcawhnak hna kha kan kaltak lai i nihin le thaizing kan ton khawh ding mi zuamcawhnak hna kha kan i hmaichon cang lai. Thazaang kan ngeihnak zawn lawng ah zohchunh awk si lo in, kanmah le kanmah ca zong ah thazaang kan ngei ko. Remdaihnak, thanchonak le humhimnak hna ca ah a fek mi thazaang a ngei i zumhtlak riantuan hawi kan si lai.\nZoh hmanh u! Kan ram nih harnak tampi a rak pal i a rak tei bal cang. President pakhat dirhmun in a hmasa bik ka tuah mi rian ah tlaangrai in a thi mi hna vialte upat le philhlonak ca ah chikkhat dai tein thla camti ta hna usih. Kan hawi le, kan nulepa, kan nupi pasal, kan fale kan tuule hna le kan innpa hna, kan riantuan hawi hna, minung sing li hna nih thlaankhur an kan liamtaak. America rammi vialte nih upatnak pe hna usih.Vawlei cung ah America ram a dirhmun kan zoh ahcun hi thil hna hi felfai tein kan tawnghtham ding mi zuamcawhnak an si.A harbik ding mi rian chung in pakhat kha hi ram nih pehzulh in a kalpi lai. Cucaah kan zapi hneksak kan tong than lai.Cucaah lung khat tein kan kal hna lai maw? Ral that chhuah caan a cu. Cucu kan hmailei ah tuan ding mi rian vialte ca ah a si. Cucu a fiang ko. Bia kaa kam. Biachahnak kan tuah lai. Hi chan chung ah pehzulh in a chuak mi harsatnak hi zeitin dah kan tei khawh lai ti mi kha mi nih an kan ngiat lai. Hi lio caan ah hliphlau tein an um lai maw ti mi zong an kan ngiat lai. Kanmah tah, hi hmuhton a har ngai mi caan hi kan tei kho lai maw?\nKan fale ca ah a tha deuh mi le a thar deuh mi vawlei pi kha liang kan i chan kho hna lai maw? Kan tuah khawh hrimhrim lai tiah ka zumh. Nanmah zong nih nan tuah khawh ve hrim lai tiah ka zumh. Hi thil biapi kan tuah tik ah, America tuanbia ah a lianngan mi cahmai kha kan tial khawh lai tiah ka zumh. Cucu America tuanbia thar pakhat a si lai. Cucu ka ca ah sullam a ngei ngai ding mi hla pakhat he aa lo mi a si. Cucu America Ramhla a si i a phun aa dang ngai. Cucu hitin a si: Chan le kum tampi rak tuan mi le thla rak camnak nih nihin kan ca ah thluachuah a chuahter. Kan rak pek mi le kan chiah ta ding mi rothil hna zeidah an si? Kan fale nih zeidah an hun chim te lai?\nAmerica ca ah ka ti khawh tawk ka pek tiah ka hei ruah lai. Hei peh than hmanh usih. Kanmah le kan tuan mi rian le thla kan cam mi cio nih a lianngan mi kan ram ca ah tuanbia pawl an chimh te hna lai. Tahchunhnak ah hi hna kan tuah khawh ahcun kan nicaan a dih cio tik ah kan fale hna le kan fale hna i an fale hna chan ah tlamtling tein an hun tuan khawh cio lai. Hliam hma a tuar mi ram hi an hun thlop khawh lai tiah ka ruah. Pathian hmai ah Baibal i tlaih in biakam chiatserhnak nihin ka tuah i rian ka thawk bantuk in hiti hin bia ka’n kamh hna; nanmah he lungkhat tein ka dir peng lai. Rampi Phunghram kha ka kilven lai. America ram cu ka runven lai.\nNan zapi ca ah kaa pe lai. Nan zapi ca ah kaa zuam lai. Nawlngeihnak ca ah si lo in ka tuah awk le ka tuah khawh tawk ca ah le keimah ka harsatnak le keimah hmuhtheihnak ca ah si lo in rammi thatnak ca ah rian ka tuan lai. Tihnak ca ah si lo in, America ca ah ruahchannak ti mi tuanbia thar pakhat kha nanmah he hmun khatte ah kan tuanti hna lai. I thencheu lulh in si lo in, lungrualnak kha a hrampi ah ka chiah lai. Cucu ‘mui nih a khuh mi ceuter’ ti mi tuanbia ca ah a si lai. Duh a nung i, aa dawh mi le limhaang a ngei mi in kan thlop lai i a lianngan i aa dawh mi thluachuah a hmu mi tuanbia kan tial hna lai.Nihin kan mitka le kan hmaika ah Democracy ruahchannak, dinfelnak a tlau thai lo.\nHi nakhmanh in aa dawh mi le a ceu a tha mi America zalonnak kha him ding in kan runven lai i vawlei pi ca ah meifaar ceu bantuk in zohchunh tlak in hruaitu dirhmun ah kan dir than lai. Cucu kan ram sersiamtu hna kha leiba kan cham khawh mi hna kan tuanvo a si. Cucu chan thar fanau hna ca ah ro kan roh khawh mi hna a si lai. Cucaah ka thinlung ah kan ram ca ah, hi tinhsel mi he biachahnak, chan sau a nguh ding, thlah lo fek ten i tlaih in thazaang chuahnak, khat le khat i theihthiamnak in liang i chanhnak tuanvo la cio ding in kan caan a hung phan cang. America ram Pathian nih thluachuah pe ko seh. Kan ralkap pawl zong Pathian nih humzual ko hna she. Kaa lawm. Credit: The Hakha Times\n46NAK AMERICA PRESIDENT JOE BIDEN BIACAH\nUS PRESIDENT JOE BIDEN A MUALPHO MANH RUANGMANG CANG HIH


President Trump Nawl Peknak In Iraq& Syria Um Ralhrang Hmun An Phomh Taktak Cang – Chin World News Evening\nMarch 13, 2020 March 13, 2020 Salai Van World News\nPresident Trump Nawl Peknak In Iraq& Syria Um Ralhrang Hmun An Phomh Taktak Cang: Cacawn nithumni ah Baghdad- Iraq chak lei 27km hla ah a um mi US led Forces umnak Camp Taji cu rockets 18 hmangin a ho ti theih lo nih an kah hna caah US ralkap pahnih le British ralkap Lance Corpl Bridie Gillon nunnak na liam. US President Trump nawlpeknak in Iraq le Syria ramchung um Shia muslim ralharng, Iran nih a bawmh mi hna umnak hmun nga cu Jet fighters hmang in an bomb hna i, a thimi le hliamtuar mi theih khawh si rih lo.\nUS nih hin drone le missile hmang loin raltuknak vanlawng hmang in ralhrang hna hmunkhur hi an kah. Tutan ah US nih an kahmi hna ralharng hi Popular Mobilization Front an timi, March 2018 thawk khan a thazaang a tthawng ngaimi le Iraq chung hmun tampi ah nawl a ngeimi an si. Cu pin ah Iran cozah nih dirpi in phaisa le hriamnam in a bawmh tawnmi hna an si. Cun, Hash al-Shaabi an timi Iraqi pawl umnak camp zong bomb piak an si.\nHi kongah US Defense Secy Mike Esper nih a chim mi cu, “Thil umtu ning kong President Trump ka ceihpi cang i, a herh ning in lehrulnak nan tuah lai a ti bantukin a herh ning in kan kal peng lai,”tiah a chim. US Congress nih President Trump nih hnatlaknak lak hmasa loin Iran kahnak nawl hi an khampiak caah asi. Khampiak hna hlahsehlaw Iran hi cruise missile he phomh ding khi si cang.\nHi kong he pehtlaiin President Trump a chim rihmi cu a herh ahcun Congress nih an pass cang mi zong, a Presidential power nawlngaihnak “veto” hmang in hlonhpiak a hreh lonak kong cu a chim cang. Pentagon zong nih Iran thil tuahmi hi lehrulnak pek le pek lo kongah zeihmanh chimphuan mi a um lo, sinain Iran military al-Quds forces hna nih an dirpi ngaimi ralhrang hna hi hloh dih a timh hna in a lang. Iran cu direct tuk lai zumh si lo. Mark Esper nih News Conference ah, “Kan military bases le kan mi le sa nunnak a liam mi hna rak hngak ko rih u, tiah ralhrang pawl cu a hro hna. President Trump nawlpeknak in US nih Iran military challang, pasaltha le mi ralttha an timi al-Quds chief Gen. Qassam Soleimani a thahpiak hna kongah Iran hi nihinni tiangah a lungfahnak a dam kho lo i, a dirkamh mi ralhrang hmangin Iraq um US military bases hna cu rocket le missile hmangin a kah tawn hi si.


Biahrai Tha, Zyphe rei 1 KORIN 1\nKHRISAWBU KHATEI PAUL CAKUA UIKHEHNAH\n1 Khazing a rei tei Khri Zisu a apostol cang rua pawtei ypaw kama Paul le kaa unypaw Sosthen tah, 2 Korin khuapui letei Khazing khrisawbu, Khri Zisu letei pathaisah a cangpaw le pathai rua pawtei ypaw vytei le aa Buipaw le kaa Buipaw a cangpaw Abuipaw Zisu Khri ming a ypaw, kawting letah a ungpaw vytei khatah ca kaa cakua he.\n3 Khazing kaa Paw le Abuipaw Zisu Khri taitei ningdonah le thlawlungnah cawh naaning khatah ung ky seh.\n4 Khri Zisu thongtah, Khazing tah a ningdonah a ca pehpaw he rawng takhei Ama khaco lawngbia ka rei tei. 5 Ama a thongtah naaning cawh zezongpui letah chahchi na cang he ceh, naa biarei kaw-ang letah le hming naa hnithainah vytei letah zong, 6 zecawtamaw tatah Khri kong kaa dawkhuipaw peh khah naaning letah a pacy. 7 Macawtaco kaa Buipaw Zisu Khri a va lang nápaw lungsy tah naa haw thlangnah lehei thlawpaw lang lahsong a hringhrepaw a by khawh bei he ceh. 8 Kaa Buipaw Zisu Khri a ning letah suise naa cang ly ná pawtah Ama tah a changnah tai a ca chawngsá he a. 9 A Sawcapaw Zisu Khri, kaa Buipaw kha a huikongnah chunglang a ca ypaw he Khazing cawh zingchuipaw a cang.\nKhrisawbu chung letei kuinah\n10 Taico, uny sahlo pakheh le pakheh lungtlah teitah ung my lo, tatah kaa Buipaw Zisu Khri ming tah naa zongmingtei tah ka ca naw he, ma pawsui co naa hrong letah a pachainah ung be ca ka, thinglung le rawhnah letah tlangtling teitah na pakong khy he ceh. 11 Ka uny sahlo, naa hrong letah a hrychaenah a ung tahpaw khah Khaloi ingchungkho thaikhehpaw taitah aa pa thuisah. 12 Ka rei dupaw cawh ma heh a cang. Naaning naa hrong letah pakheh tah, “Kama cawh Paul a zuipaw ka cang,” tah ka, ahringpaw tah, “Kama cawh Apolo a zuipaw ka cang,” a tah, ahringpaw vy hui tah, “Kama cawh Piter a zuipaw ka cang,” tah ka, ming hringpaw taco, “Kama cawh Khri a zuipaw ka cang,” a tah.\n13 Khri cawh a chaichy maw? Paul cawh naa cawtah khaipai a cang maw? Paul a ming letah maw baptisma cangsah naa cang? 14 Khripa le Kaia tah cy ly co ahohmai baptisma ka cangsah lynah caw he tah ka lawng ngetei. 15 Macawtaco ka ming letah baptisma ka cang tatah ahotahmai tah khy bei he. 16 A cang, Stefena ingchungkho khah baptisma ka cangsah hrah he. Ma khy taihei ahringpaw ka cang sahpaw he aa ung caco, a thui khawh bei neh. 17 Kama cawh Khri tah baptisma cang sá pawtah pa thlaw be, thawngchawbia rei rua pawtah a thlaw hripaw ka cang. Mehnung singnah bia hmang tah rei bei neh, ma hratei a cang caco, Khri thihnah khraws a hmingtuakhynah khah a longpaw tah a cang a.\nKhri, Khazing singnah le hmingtuakhynah\n18 Zecawtamaw tatah a ly leimeipaw cawngsaw sahlo caw taco khraws kong bia cawh hrunah a cang, canghrasala pachah a cang leimeipaw cawngsaw sahlo kaa caw taco Khazing hmingtuakhynah a cang. 19 Zecawtamaw tatah Capathai letah,\n“Mehsingpaw a singnah cawh ka ro a,\nmehthaipaw a thainah cawh a longpaw tah ka cangsah a,”✡ Isai 29:14\ntatah ciapaw a cang.\n20 Mehsingpaw cawh zeletamaw a ung? Phungbia a thaipaw cawh zeletamaw a ung? Atochai mehsing mehthai cawh zeletamaw aa ung? Khazaw singnah heh Khazing tah hruchuipaw tah tua thah bei maw? 21 Khazing singnah leco khazaw tah a singnah hmang tah Khazing khah a hni khy khawh lynah cawtah hrunah bia aa tahpaw phungreiná tah a zingpaw sahlo pachah khah Khazing a lawngpaw a cang. 22 Juda cawngsaw sahlo taco ningang chuipaw paching pakhanah khah hmuh du he ka, Grik cawngsaw sahlo taco singnah khah aa hui, 23 canghrasala kaaning cawh Juda cawngsaw sahlo a pachihlynah a cangpaw le Gental cawngsaw sahlo hrunah a cangpaw, Khri aa khaipainah kong kaa rei. 24 Canghrasala, Khazing tei a ypaw, Juda cawngsaw sahlo le Grik cawngsaw sahlo aa caw taco Khri cawh Khazing hmingtuakhynah le Khazing singnah a cang. 25 Zecawtamaw tatah Khazing hrunah cawh mehnung singnah navy tah sing vy ka, Khazing sangtlelynah cawh mehnung chongnah navy tah a chong vy.\n26 Uny sahlo, y naa za cang ning takhei zehapaw cawngsaw maw naa cang tahpaw khah rawh tua o. Cawngsaw mehmuh letah mehsing tahpaw le huhang a hnuipaw le mehlai mehsui tahpaw ahlupui ung bei he ceh. 27 Canghrasala, Khazing taco a singpaw ningzaw sá pawtah khazaw tah hrunah aa tahpaw hming sahlo khah a thing he, a thawchongpaw ningzaw sá pawtah khazaw tei sangtle lypaw aa tahpaw hming sahlo khah a thing he. 28 Khazing taco khazaw tei biapui tah a rawhpaw hming sahlo cawh zehmai cang bei he tahnah takhei khazaw letei a nai caipaw le zetah sah lypaw hming sahlo, biapui tei rawh lypaw hming sahlo khah a thing he. 29 Macawtaco Khazing hme letah ahohmai a pachaw khy bei he. 30 Ma Khazing thong hei, kaa cawtah Khazing singnah a cangpaw Khri Zisu letah naa ungpaw a cang, ma cawh kaa dingnah, pathainah le tlangnah a cang. 31 Macawtaco Capathai letei ciapaw hratah, “A pachawpaw maikaw taco, Abuipaw khah a pachaw he seh.”✡ Jere 9:24 tatah cia a cang.\n✡1:19 Isai 29:14\n✡1:31 Jere 9:24


Deuteronomi 15 (Deuteronomy 15)\n(Exo 21.1-11; Lev 25.1-7)\n1“Kum sarih donghnak lengmang ah leiba ngaihthiamnak nan tuah lai 2Ngaihthiamnak ning cu hi bangin a si lai: cawihtu paohpaoh nih a innpa sinin a hmuh awk hnga kha a ngaihthiam lai. Bawipa ngaihthiamnak cu thanh a si cang ruangah, ahohmanh nih a innpa, a unau cu, a cawh chih len lai lo. 3Ramdangmi cu nan cawh sawk hna lai, sihmanhsehlaw nan unau sinin nan hmuh awk hnga paoh kha cu nan ngaihthiam awk a si. 4Nannih lakah mipam nan um lai lo (zeitintiah Bawipa nan Pathian nih ro ca i co awkah an pekmi hna ram chungah thluachuahnak an pek hna lai), 5 Bawipa nan Pathian aw kha nan ngaih i nihin ah kan pekmi hna nawlbia vialte hi ralring tein nan tuah paohpaoh ahcun Bawipa nih thluachuah an pek hrimhrim hna lai. 6Zeitintiah bia an kam hna bangin Bawipa nan Pathian nih thluachuahnak an pek hna lai i miphun tampi kha nan cawih hna lai; sihmanhsehlaw nan cawi hna lai lo; miphun tampi kha nan uk hna lai, sihmanhsehlaw annih nih cun an in uk hna lai lo.\nMisifak Cawihmi Thil\n7“ Bawipa nan Pathian nih an pekmi hna nan ram chung i nan khua chungah nan lakah nan unau pakhatkhat mipam a um ahcun, cu nan unau mipampa cungah cun nan lung nan hahter lai lo i nan kut zong nan humkanh lai lo, *15:7-8: Lev 25:35 8nan kut cu a samhtu nan samhpiak lai i zeipaoh a si ah, a herhnak aa zatnak in nan cawih lai. 9‘Kum sarihnak kum, ngaihthiamnak kum cu a nai cang,’ tiin nan ti i nan unau a si a fakmi kha hmuh nan duh lo i zeihmanh pe duh loin nan lung chungah ruahnak ṭhalo a um sual nakhnga lo, i ralring tuah u, nanmah kongah Pathian a auh ahcun nan caah sual a si ko lai. 10Lungtho tein nan pek lai i nan pek tik zongah nan lung chungin nan uam lai lo, zeicahtiah hi caah hin pei Bawipa nan Pathian nih nan rian vialte le nan tuahmi vialte ah thluachuahnak an pek hna lai cu. 11Zeitintiah sifakmi hna cu nan ram chungah an dong bal lai lo; cu caah hi nawlbia cu kan pek hna, ram chung i a ummi nan unau, sifak le retheimi hna cu nan kut kaupi in nan samhpiak hna lai. *15:11: Mat 26:11; Mar 14:7; Jhn 12:8\nSal Luatnak Kong\n12“Nan unau, Hebru minu maw Hebru mipa cu nan sinah zuarh a si ahcun, kum ruk chung an rianh hna lai, cun kum sarihnak kum ah cun nanmah sinin nan luatter lai. *15:12-18: Lev 25:39-46 13Cun nanmah sinin nan luatter tikah kutro in nan kalter lai lo; 14nan tuurun chungin siseh, nan phuhri chungin siseh, nan mitsur hang nennak khor in siseh, siang ngaiin nan pek lai; Bawipa nan Pathian nih thluachuah an pek hna ningin anih zong kha nan pek lai. 15Nannih nih Izipt ram i sal nan rak si le Bawipa nan Pathian nih an tlanh hna kha nan hngalh camcin lai; cucaah cun mah nawl hi nihin ah kan pek hna. 16Sihmanhsehlaw amah nih nanmah le nan chungkhar cu an dawt hna i nan sin i a um ah a lung aa lawmh i, ‘Nan sinin chuah ka duh lo,’ a ti ahcun, 17thir fung zum pakhat nan i lak lai i innka danh in a hna cu nan vih lai i amah cu nan sal a si zungzal lai. Cun nan salnu cungah cu bantuk ṭhiamṭhiam in nan tuah lai. 18Nanmah sinin nan chuahter tikah nan caah a har lem lai lo; zeicahtiah hlanmi rianṭuantu nih a hmuhmi a cheu lawng khan in kum ruk chung an rianh hna. Cucaah Bawipa nan Pathian nih zeizong nan tuahmi kip ah thluachuahnak an pek hna lai.\n19“Nan cawrun chung le nan tuurun chung i fater a pa vialte hna cu Bawipa nan Pathian sinah nan pekchanh hna lai; nan cawrun chung i fater a pa hna cu rian ṭuannak ah nan hmang hna lai lo, nan tuurun chung i fater hna zong an hmul nan met hna lai lo. *15:19: Exo 13:12 20 Bawipa nih a thim laimi hmun ah cun kumfate in Bawipa nan Pathian hmaiah nanmah le nan chungkhar nih cun nan ei lai. 21Sihmanhsehlaw do a tlak lo ahcun, a bei ah siseh, a mit a cawt ah siseh, a fakmi dotlak lonak zeipaoh a ngeih ahcun Bawipa nan Pathian sinah nan thawi lai lo. 22Nanmah le nan khua chung cio ah nan ei lai; a thianglo nih siseh, a thiang nih siseh, sakhi le sazuk nan ei bangin, aa khat in an ei lai. 23A thi bel nan ei lai lo; vawlei ah ti bantukin nan thlet lai. *15:23: Gen 9:4; Lev 7:26-27; 17:10-14; 19:26; Deu 12:16, 23


PALIK MEITHAL KAHNAK AH LAIPA SALAI JOSEPH THANG HLIAM ATUAR – The Chinlung Post\nKalaymyo Palik Meithal Kahnak Ah Laipa pakhat Salai Joseph Thang hliamhma a pu. 2021 March 1: Nihin chun Kalaymyo mipi ralkap duhlonak langhter lamzawhnak ah Palik le ralkap nih mipi an kah hna caah Laipa pakhat a min Salai Joseph Thang tiah theihmi cu Palik nih a ke ah an kah i, hliam a pu tiah theih a si. Salai Joseph Thang (University kai lio Second Year Chemistry) hi Kalaymyo COTR Khrihfabu member a si i,\nAa hliamning hi a ke bor ah meithal kuan nih a khen i, a ke chung lei ah kuan cu aa țhekdarh caah atu hi Royal City Clinic ah tuamhlawm cuahmah a si tiah Kalaymyo COTR Khrihfabu an Pastor Rev. Lian Peng Thang nih Rawn Chin Post ah a chim.Kalaymyo lamzawhnak ah hliam a pumi hi minung 4 an si i, pakhat cu a paw ah hliam a si caah a zualhma ngaingai. Tear Gas a hamh sual i ambulance phurhmi hna he telh lo ahcun kuan in hliam a tongmi hna hi Kawl 3 le Laimi (Chin) 1 an si. Credit: Rawn Chin Post.\nRelchih: Tutan cawlcangh nak ah Kan Pastor te nih an thla in an kan huh, an kan chimkan caah an cung ah kan ilawm i kan hna zong a ngam khun. Khuazing Pathian nih kan duhnak kan theih piak hram ko seh. (Atu atang i ka vun tar mi hi Nizan February 28 i an iton nak asi i February 16 i an iton biaruah nak record zong kan rak thlah than te lai). Hakha Christian Ministers’ Fellowship (HCMF) le Ralkap State Administrative Council (SAC) Tonbiaruahnak Caan: 1:00 PM, Ni: 28 Feb 2021, Hmun: HBA Hall\nRalkap SAC lei nih biapi chimmi: Ralkap in palai SAC lei nih cun nannmah [Pastor te] nih tuanvo la cang hna u, nan fale cawnpiak hna u, cunglei in nawlpekmi tampi a ra cang. Leng chuah in lam zawh ti hna hlah seh! Hmun dang bang hmalak a herh sual cun, thil dawh lo le nuam lo a chuak kho…” timi hi anmah lei biapi an chim a si.\nCun, atuhi tam deuh cu Mino an si bang, nanmah lei in hramhram tukvelh, hriam hman (violent) le tlaihkhih nan thawk a si ahcun, Mino cu hi nak hin an hrang kho. Nanmah hi nan biapi ko. Nanmah nih nan thawk lo ahcun, Mino pawl nih rikhiah (Limit) an i chiah mi an lonh ve lai lo. Nain, nanmah nih nan thawk sual ahcun, an ri an lonh khawh ve caah tihnung chinchin. Cucu, thil tha lo a chuak kho ding mi a si.\nNanmah ca zong tha lo, kanmah ca zong a tha lo tikha theihter le a donghnak ah chim ka duh. Hi tonbiaruahnak a dih bak ah, Hakha Times CEO Lal Awmpui le Methodist Pastor Rev. Ngun Tum Lian an rak thlah hna. A cunglei hi meeting chung siseh, zapi sin ah chimmi chung in mizapi theih a herh bak tiah kan ruah caah a tawinak in tial chin than mi a si. Laknak: Salai Bawi Lian Mang FB


Daniel Chimchungbia ah Messiah Chuahnak Kong Chimchung A Si Ning - Jehovah Tehte Hna Zung Web Site\nDaniel Chimchungbia ah Messiah Chuahnak Kong Chimchung A Si Ning\nProfet Daniel cu Jesuh chuah hlan kum 500 leng ah a rak nungmi a si. Asinain, Messiah asiloah Khrih in Jesuh chiti thuh a si ni caan te kha tuak khawh awkah a kong tete pe in Jehovah nih Daniel kha a rak chimh. Daniel cu hitin a ti: “Jerusalem cu hmasa a si ningah khan a siter ṭhan lai i sak a si ṭhan lai ti bia a chuah ri in Pathian thimmi [“Messiah,” NW ] a chuah tiangah, zarh sarih a rau lai; cun zarh sawm ruk le zarh hnih chung cu hmasa a sining ah khan siter ṭhan a si lai.”—Daniel 9:25.\nMessiah a chuah lai caan kha hngalh awkah hmasa bik ah Messiah a chuahnak ding caan relnak a hram thawk kha theih a hau. Chimchungbia ningah ‘Jerusalem sak a si ṭhan lai ti bia a chuah kum in’ aa thawk lai. Zei tik ah dah cu bia cu chuah a rak si? Baibal ṭialtu Nehemiah chim ningin, Jerusalem khua kulhnak vanpang sak ṭhannak nawl chuah caan cu “Artazaksis siangpahrang a bawi kum kulnak” ah a si. (Nehemiah 2:1, 5-8) Tuanbia ṭialtu hna nih B.C. 474 cu Artazaksis a bawi kum khat a tlin kum a si tiah an ti. Cucaah a bawi kum kulnak cu B.C. 455 a si. Atu ah Daniel i Messiah kong chimchungbia caah caan a hram thawknak cu B.C. 455 a si kha kan hngalh cang.\nDaniel nih “Messiah” a chuah tiang zei can dah a rauh lai kha a rak langhter. Chimchungbia nih “zarh sarih a rau lai; cun sawm ruk le zarh hnih” a si lai tiah a ti i a zapi fonh ah zarh 69 a si. Cu caan cu zei can dah a rauh lai? Baibal cheukhat nih ni sarih a ummi ni zarh kha si loin zarh kum a si tiah an langhter. Cu a si caah zarh khat nih kum sarih kha a aiawh. Zarh kum hna asiloah kum sarih a ummi zarh timi ruahnak kha hlanlio Judah mi nih ṭha tein an hngalh. Tahchunhnak ah, kum sarihnak kum fate kha Sabbath kum ah an hman. (Exodus 23:10, 11) Cu a si caah, chimchungbia chung i zarh 69 cu zarh khat ah kum sarih a ummi zarh 69 asiloah a zapi fonh ah kum 483 a si.\nAtu kan vun tuak chun lai. B.C. 455 in rel kan i thawk ahcun kum 483 cu A.D. 29 ah a phan. Cu kum cu Jesuh tipil a in i Messiah a si kum caan te kha a si!* (Luka 3:1, 2, 21, 22) Cucu Baibal chimchungbia chingchiah awk tlak in a tlinmi a si lo maw?\n* B.C. 455 in B.C. 1 tiang cu kum 454 a si. B.C. 1 in A.D. 1 cu kum khat a si (zero kum a um lo). A.D. 1 in A.D. 29 tiang cu kum 28 a si. Cu pathum cu kan fonh ahcun kum 483 a si. Zarh 70 nak kum chung i a ummi A.D. 33 ah Jesuh cu an rak “thah.”—(Daniel 9:24, 26) Hi chimchungbia kong hi tamdeuh in hngalh na duh ahcun Daniel Chimchungbia cauk [kawl holh] ṭhen 11 nak le Insight on the Scriptures, Volume 2, cahmai 899-901 kha zoh. A pahnih in Jehovah Hngaltu hna chuahmi a si.\n“ZARH SAWM SARIH”\n(Kum 49) Zarh 62\n“Jerusalem sak a si ṭhan lai ti bia a chuah kum”\nJerusalem an sak ṭhan\nMessiah a chuah caan\nMessiah “thah a si”\n“Zarh sawm sarih” donghnak


KNU nih Thailand Ram Telh in A Dang Ram Hna Sin Ah Nawlnak Tuah – TIMES OF CHIN NEWS\nKNU nih Thailand Ram Telh in A Dang Ram Hna Sin Ah Nawlnak Tuah\nKNU nih Thailand Ram Telh in A Dang Ram Hna Sin Ah Nawlnak Tuah. Kawl ralkap nih fak chin lengmang in KNU cu an nam thluahmah hna caah KNU nih Thailand ram telh in ram kip sin ah a mipi hna caah nawlnak a tuah tiah theih a si.\nKawl ralkap nih Air-Force hmang in an kan nam i an thazang um na ek in an kan tuk caah kannih KNU zong nih kan ngeih chun thazang chuah in rak kah ve le rak leh ve dah tilo thim ding dang lam zeihmanh a um lo.Cu caah kan i kahnak a fak chin lengmang lai i mipi ralzaam hna cu minung zawnruahnak lungthin he cohlan ding in nawlnak ca an ttial.\nHi nawlnak ca hna cu Burmese le English le Thailand ti’n holh phun thum in an ttial.Air-Force hmang in Kawl ralkap nih KNU cu an kah hna caah Thailand ram i dor ding ah a zaammi Kayin mipi hna cu Thailand cozah nih a rak donh/khirh hna tiah theih a si.Hi kong ah Thailand cozah nih kan donh hrimhrim hnalo tiah ai pheh tiah Eleven News nih cun a ttial ve. Sources:Eleven News &Tachileik News Agency #Salai Simon AN


Biaknak Cu A Ṭanh Bak Nain A Nunzia Cu A Chia Tak Tak Ve - News and Media\nJune 23, 2022 admin MYANMAR 0\nBiaknak cu a ttanh bak nain a nunzia cu chia taktak ve! Turkey ram ah university kai lliomi nungak Ms. Saglam cu bus cung a tthut lio ah, Muslim tlangval pakhat nih “Muslim thlacam caan (ramadan) lio ah zeitindah bawngbi tawi hi naa hruk ngam, na ningzak lo maw?” tiah cei cikcek in a velh. Biaknak kong i a ralthat ning, zeihmanh a ttih lo ning le kiangkap minung nih.\nAn thlacam caan upatpiak a duhning zoh le ruah ahcun, hi pa hi zeitluk in dah a pumpak nunzia aa dawh hnga ti awk in a um. Sihmanhsehlaw palik nih an tlaih i a kong an hun hlathlai tik ah, cu pa cu rit-haisi a tawngmi, rihaisi ruang ah palik tlaih aa huah tawnmi pa a rak si ai.. Biaknak a ttanhning le amah pumpak nunzia cu aa va keih-kawh lo hringhren dah, tiah hi ca ka rel pah hin ka phun zai len.\nSihmanhsehlaw kan mah Lai mi zumtu dirhmun ka ruah tthan tik ah, hi pa hi kanmah nunzia hmathlak tu si dawh in a um! Khrihfabu san nan tlai deuh lo’ tiah buu dang nih soisel ahcun velh kan ngamh. ‘Kan nih buu, nan nih buu’ ti ruang ah unau le innpa he i dawt lo zong kan ttih lo! Sihmanhsehlaw kan puan tang nun, kan pumpak zumtu ah kan dai a thlang tuk hna! Mi nih.\nKhrihfa na si lo’ ti cu kan duh lo nain ‘kan pumpak nun ah Khrih muisam kalpi le langhter’ cu kan duh lo.Bible nih, “Hi vawlei kalning hin kal ve lengmang ti hlah u, sihmanhsehlaw chunglei in Pathian nih nan lungthin kha a dihumnak in in thleng hna seh” (Rom 12:2). Pumpak chunglei nun thlen lawnglawng hi Pathian lawmhtertu a si!By Hrambik Lian (repost)Pastor Hram Bik Lian\nChin Ram Khualipi Hakha Ah Thil Mak A Cang Hih! Tutan kan theih mi thawngpaang cu,lung a nuam lo ngaingai ko.Hi ruangah mi dangdang 2/3 ka hal nolh hna i an chim mi an ikhat cio caah a tubantuk in ka van post ngamnak hi a si. Kan ram le miphun nih zalonnak kan hmuh khawhnak ding caah tiin chungkhar nu le pa le u l;e nau le hawi le kawm tiangin an kal taak hna i.\nMiphun le ram caah kan thih le thih siseh tiin an pum an i pe hna…An pum an i peek hna bantuk in tampi hna cu miphun caah an nunnak a liam cang i,tampi cu kut lo le ke lo in an um i,a cheukhat cu mit hmu lo le hna thei lo in an um cang hna. Kan ram le miphun a that khawhnak dingah tiin,Ram chung ram leng a um mi hna nih an thazaang can ah tiin tangka chawva in heh tiah an thawh hna.Hilio ah,\nHakha khuapi chungah Siangin a kai mi minung,Min ai pe mi hna hi nai zarh tiang ah khan minung 400 tluk an si tiah kan theih mi kha nihin ahcun,a tlawmbik in minung thongkhat(1000) tang ttumlo cu an si lai tiah mit bakin a hmu tu hna nih an chim mi a si. Note:Chin ram chungah a um mi khuapi hna, Hakha, Thantlang, Falam, Tidim, Tawnzang.\nMatupi, Mindat,Kanpalet,Paletwa le Kalay peng a um mi,Chin miphun hna,kan unau hna nih an nun an peek mi le an pum hmanh tlamtling ti lo in,Ram le miphun an dawt caah an um ko mi hi,na chungkhat le na tufa le hna chikkhat khua cuanhnak men in an zawn kan ruat hna tiah,Miphun cu na zuar ko lai maw?Ruat tuah na lung a ttha ko hnga maw?


FAKTUK IN PEI DR SASA CU MINUNG PAHNIH AN VUN TTHUAT KO CANG HI – The Chinlung Post\nTulio ah a laar taktak mi pakhat cu Dr Sasa hi asi. Dr Sasa hi minung tampi Chinmi nih cun kan uar dih ko hna lai tiah zumh a um. Asinain tutan a vun cawlcanghnak thok cun minung tampi nih an lungput an langhter cio hna. Tthenkhat nih cun Dr sasa nih hin ramkhel kong pakhat hmanh a theihmi a um lo tiah an ti. Cun tthenkhat nih cun a chimmi zong auar mi um ve asi.\nDr Sasa konghe pehtlaiin Thawng Zam Thang nih hitihin a chim, Dr. Sa Sa hi Chin Ram caah a tuahmi a tam tuk ko nain mifim a si lo. Pathian nih thluachuah tu a hmu mi si. Laimi nih kan i fiang khawh lomi cu, Fim le Pathian thluachuak hi a si. Pathian nih thlua a chuak tik hna ah an mah fimnak le thiamnak ah an ruah tawn. Nawl pek ka si ah cun, Live thlah in ka rak chim te lai tiah attial.\nCulawng siloin Dr Sasa kong tthiamtthiam he pehtlaiin Laimi nih kan i bochan taktak mi le thil a thei taktak mi Dr Andrew Ngun Cun Lian nih cabia tawite apin ngaimi in a vun langhter ve. Dr Andrew Ngun Cung Lian nih a timi cu Kawlram ramkhel kongah David Lah thong a tlak kate ah a chuak mi pate a si i, a nu hnuk a din pah butein, NLD ti lawng a chim thiam rih mi hngakchiapa te asi. Ngaithiam ko uh, Ka rawl atam, ka ti ahal, ka ek a chuak ti achim duh paoh ah NLD, NLD tiah a au thiamka te asi tiah a chim ve.\nDr Sasa hi cu hlan ahcun Laimi or Chinmi nih a chiatnak siseh atuahsernak cungah thangchiat le dohkalh a tong ballo mi asi. Sihmanhsehlaw tutan ah ramkhel lei konghe pehtlaiin bia a vun chim hnu cun a dohkalh mi zong an vun um ngaingai cang. Dr Sasa hi ramkhel lei ahcun zeihmanh theih mi angei lo tiah minung tampi an ti i, tthenkhat nih cun a chimmi an zumh ngai fawn.\nPU CHAN HRE NIH SEHTAN ZONG AHLEN KHAWH LAI: LIVE VIDEO AN THOK


Baibal Tuanbia: Jesuh Nih Tlang Cung Ah A Cawnpiak Hna - Jehovah Tehte Hna Web Site\nHika i Jesuh a ṭhut ko hi zoh tuah u. Kalili i tlang pakhat cung ah hi mi vialte hi a cawnpiak hna. Amah pawngte i a ṭhumi hna cu a zultu pawl an si. Anmah lak in minung 12 kha a lamkaltu caah a thim hna. Lamkaktu pawl cu a bik in Jesuh a zultu an si. An min nan hngal hna maw?\nAnnih cu Simon Piter le a nau Andru. Cun unau a si vemi hna Jeim le Johan. Lamkaltu dang pakhat cu Judas an ti hna. Pakhat cu Judas Iskariot a si i, a dang Judas cu Tadias timi min in an auh. Cun Filip le Nathanael (Barthelomeo ti zong in an auh ve), cun Matthai le Thomas an si.\nSamaria peng in an hung kir hnu ah, Jesuh nih: ‘Vancung pennak cu a nai cang,’ tiah chim hram a thok. Khi pennak cu zei a si ti nan hngal maw? Hi cu a um taktakmi Pathian cozah pakhat a si. Jesuh cu cu pennak i siangpahrang cu a si. Vancung in a uk lai i, vawlei cung ah daihnak a chuahter lai. Vawlei pumpuluk cu aa dawh ngaimi paradis ah Pathian pennak nih a canter lai.\nKahin Jesuh nih mi hna kha pennak kong cu a cawnpiak hna. ‘Nannih nih hi bantuk in thla nan cam lai.’ Vancung khua i a um kan Pa, na min cu upat si ko seh. Na pennak cu rung tlung ko seh. Na duhnak cu vancung ah an tuah bang in vawlei cung ah tuah si ve ko seh,’ tiah mi kha a cawnpiak hna. Mi tampi nih hi cu ‘Bawipa Thlacamnak’ an ti. Midang nih ‘Kan Pa’ tiah an ti ve. Hi thlacamnak cu a dih lak in nan chim kho maw?\nPakhat le pakhat zeitindah i pehtlaih awk a si ti zong Jesuh nih a cawnpiak hna. ‘Na caah tuah hna seh ti na duhmi kha midang caah va tuah ve,’ a ti. Midang nih velngeihnak he nan sin ah pehtlaihnak an ngeihmi cu nan duh lo mei? Cucaah, Jesuh nih midang cung ah vel nan ngei lai tiah a ti. Mikip cubantuk in paradis vawlei ah an tuah tik ahcun a nuam ngai lai lo maw?\nMatthai a ngan 5 in 7; 10:1-4.\nHmanthlak chungah Jesuh nih khoika ah dah a cawnpiak hna i amah pawngah a ṭhumi cu ahote dah an si?\nLamkaltu 12 hna an min hodah an si?\nJesuh nih a chimmi Pennak cu zeidah a si?\nJesuh nih mi hna kha zei ca i thlacam awkah dah a chimh hna?\nMi hna kha pakhat le pakhat zeitindah nan i pehtlaih awk a si ti in dah a chimh hna?\nMatthai 5:1-12 rel.\nKan thlarau lei chambaunak a hngalmi kan sinak kha zeitindah kan langhter khawh? (Matt. 5:3; Rom 10:13-15; 1 Tim. 4:13, 15, 16)\nMatthai 5:21-26 rel.\nMatthai 5:23, 24 nih kan unau he kan i pehtlaihnak nih Jehovah he kan i pehtlaihnak a hnorsuan ti kha zeitindah fak khun in a langhter? (Matt. 6:14, 15; Salm 133:1; Kol. 3:13; 1 Johan 4:20)\nMatthai 6:1-8 rel.\nZei bantuk phun mah le mah miding ah i ruahnak dah Khrihfa hna nih kan hrial lai? (Luka 18:11, 12; 1 Kor. 4:6, 7; 2 Kor. 9:7)\nMatthai 6:25-34 rel.\nJesuh nih pumsa lei kong ah Jehovah i bochan a herhnak kong he a tlai in zeidah a kan cawnpiak? (Ex. 16:4; Salm 37:25; Fil. 4:6)\nMatthai 7:1-11 rel\nMatthai 7:5 i a fiang ngaimi tahchunhnak nih zeidah a kan cawnpiak? (Ptb. 26:12; Rom 2:1; 14:10; Jeim 4:11, 12)


TUKUM AH TEINAK AHMUMI NLD COZAH NIH ZEITINDAH AA KAN HRUAI LAI – The Chinlung Post\nTUKUM AH TEINAK AHMUMI NLD COZAH NIH ZEITINDAH AA KAN HRUAI LAI\nNovember 10, 2020 admin Lenhloi 0\nKawlram mipi hruaitu dingah NLD nih kum 5 chung cu a kan hruai than lai va si kaw athar in. NLD nih cozah thar serkhawhnak tiang in tutan ah teinak an hmuh caah zeibantuk indah a kan hruai lai ti cu kawlram mipi nih kan Awrh ko hna. Khah asine le kum 2020, 11, 8 hlan i kawlram huap in i thimnak kong vun bih than uh sih. A tawi fiannak in ka tial lai.\nKum 2020 thimnak ah tlangcung mi nih mahtein khuakhan lairelnak nuhrin covo ngah dingin party dir cio a si. Tlangcung mi party thenkhat tete ah an mah le party lei in mee teinak tete zong a hmu mi an um caah A tutan i tlangcung mi nih kan au lengmang mi hi tutan tlangcung mi party tete nih teinak an hmuhnak ah thutdenh an pe hna lai maw ti cu kan zoh lai i,\nTlangcung mi party tete nih an mah tlangcung ah teinak an hmuh i NLD nih rian a pek hna a si le a tuanter hna a si ahcun zeitluk in dah rian an tuan khawh i zeitluk in dah a miphun caah thil an tuah khawh timi cu a langh te lai caah tu hnu kum 5 chung kan zoh dih hnu ah a fiang te lai USDP nih an kan hleng maw NLD nih an kan hleng maw ti mi cu afiang te hnga.\nA kan hlen lo i tlangcung mi nih teinak an hmuhnak ah zalong tein rian an tuan khawh taktak a si ahcun a va tha tuk hnga i hmailei kum 2025 thimnak tu ah chin miphun kan tang rual dih cang lai i teinak kan hmuh hrimhrim lai. A tutan cu kawl ralkap le NLD hi zumh thlu an si lo caah chin mipi zong kan lung a vai vuan cio hna.\nCentral or ဗဟုိ႔ nih tlangcung mi party caah catlap a chuah mi cu nuhrin covo or ကုိယ္ပုိင္အုပ္ခ်ဳိပ္ေရး si loin tluk rual or တန္တူအခြင့္ေရး ti lawng a si caah a tu tan tlangcung mi party tete nih teinak tete an hmuh nak ah zeitluk in dah rian an tuan khawh ti cu a fiangte ko lai. Mah ruang ahcun tukum thim nak hi cung lei cozah bia khiaH mi a dik or a hman maw ti zoh nak ah hman ko hna uh sih. Chinmi laimi kan si ve bantuk in chin party hi kan tanh tuk cio ko nain a ruang a phunphun a um ruang ah a si ti kha ruat thiam cio hna uh sih. Credit: PT Satu\nPu Tial Ling biachimmi uar aum bak. Lai miphun nih Upat awktlak kanpa, Pu Tial Ling bia rosung i ciinken hna usih. Ka nau. Veimuu A tu bantuk in teinak ka hmuh mi hna hi..Ngeihchiah chawva le fim thiamnak zong, Hawi bantuk in ka tlinh lo. Asi nain Pathian biaknak ah siseh, Chiat ni tthat ni ah siseh, Cun abik in dinfelnak lei ah si seh,\nKa sikhawhtawk in kai zuam ii ngeihchia mi kha, ka hnemh hna, Ai lawm mi sinah, ka lawmh pi ve hna, Pathian biaknak ah ka umnak hmun paoh in ka pum kaipee, dinfelnak kha ka ttanh, Cu ti ka tuah mi hna kha atu hi mithmuh le kuttawngh in ka sin ah a rak kir tthan tiah ka ruah. Cu caah chiatthat nak le biaknak, Dinfelnak hi.. Lai miphun ka nau le nan si khawh tawk in i tleih ringring uh law i zuam hram ko uh, tiah bia tawi a ka ruah, Kai lawm tuk. Lai miphun nih zohchun awktlak kanPa, Pu Tial Ling , A rianttuannak ah Bawipa Pathin nih umpi seh law lam hruai zungzal ko seh. Credit: Penghu Cinzah.\nTEINAK A HMUHNAK ARUANG BIK PU TIAL LING NIH A CHIM, AMAK KHO TUK\nTHIM RESULT KONGAH PU ZOBAWI NIH THIL SINING APHUAN CANG


PU NGUN SAN AUNG CA A KUATMI CU THINPHANG NGAINGAI SI KO – The Chinlung Post\nMarch 3, 2021 admin Knowledge 0\nFacebook a relmi vialte hna le a tu Halkha ah a umi media CEO upa hna le CDM hruaitu mino upa vialte sin in, To. Pu Ngun San Awng, Pyidawta sang, Halkha, A kong: Na rian in rak chuak law CDM ah rak lut tiah ruahnaak kan peek. 1, A cung lei konglam he peh tlaiin nangmah cu kan kawlram uknaak hram hram in a fir le a chutmi ralkap Min Aung Hlai phu nih kan Chin ramkulh uktu ding in cite liah in an in soi lemmi ttuanvo cu na cohlan hna.\nPahnihnak. Mah hi na cohlaanmi na rian ttuanvo peek ding in na hlan ah minung tampi an soilem hna na in le an nawlpat hna na in 2008 kum kawlram uknaak phunghrampi ning loin hramhram in aanaa a fir mihna le mipi ngeihchiah tangka in cawm chommi ralkap chia hna nih a cawmtu mipi tu kha a thattu le lai a nawngmi thisen a chuah tu ralkap an si ca ah a ho hmanh nih an cohlan duh lomi rian chiakha le ttih a nung tukmi rian a si.\nPathumnak. A tu nangmah nih hi rian na van I tlaih hnu in le naa awt hnu in kan Chin mipi cung ah kahnaak thahnaak vialte le tlaih khihnaak a um ah cun nang mah lu cung ah a si dih lai I nangmah kha mawh phortu bik na si lai tiah kan theih ter ti in ruahnaak kan peek. 4. Hi ban tuk mawh phorhnaak nih a phi a chuah ter ding cu CHIN miphun sinaak in chuah ding le nangmah le na chungkhar naihniam na arsa ei khat vialte zong nih an tuar dih a hau lai. Cu cu kan Chin Act upadi ning in a si. ( tei rul chamnaak upadi kan ngei ).\nPanganak. Mah hi lawng si lo in nangmah le na chungkhar naihniam vialte nan thih tik hmanh ah na innpa, na sahlawh rualchan le na Khrihfabu le na Pastor hmanh nih nan ruak an in vui duh te hna lai lo ti zong kan theih ter. 6. Cu ca ah mah hi ka ca na hmuh le na rel dih le cangka te in a tu na rian hin rak chuak law CDM ah rak lut ve cang tiah dawtnaak te in ruahnaak ka van in peek. JP. Biak Tin Sang ( LL. B ). Credit: JP Biak Tin Sang.\nRelchih:Tlang kan au mi hi kan au sawh sawh loh (Freelance CDM). CDM hi ralram kal he ai khat mi asi. Ttuan ciahmah mi rian kal taak asi hlei ah cunglei bawipawl nih hro le ceer le cupin ah tlaihkhih action laak ton ding i ruah chih bu in, ka va thi kho men, thong ka va thla kho men, an ka hrem khawh men ti in zalam an va zawh hi asi. Hriamnaam he arak bawh ko mi hna kha kut ro in va doh bantuk asi. Mah tluk ral ttha i revolution tuah hi a um bal lo mi asi. Ram dang zong nih an rak tuah bal na in hriamnam he rak dir onh an tong bal lo.\nCDM atuah mi hi kan upat hna, kan thangthat hna i miphun le ram ca i ai pe taktak mi nan si. Revolution tuah hi a fawi lo. Zaraan nih tuah khawh mi asi lem lo. Ralkaap a tla mi lak ah ralram a kal ngam taktak lo mi an um tawn bantuk in tutan CDM zong a lung in aduh ngai ve ko na in a minung sinak a phunphun ruang ah a ti kho ve rih lo mi an um. Hi hna hi faak tuk in soisel ding hneek ding an si lo. A caan a phaan te lai. Lung zong dong viar le thin hung viar in i tuah ding asi lo.\nLung lomh awk ngai ngai asi mi cu atu ah Min Aung Hlaing nih Palik pawl hi an duh poh in meithal an hmang action kan laak hna lai ati cang i cu ruang ah Police pawl tampi nih CDM an tuah cang lai ti a fiang. Kan mah Lai lei zong ah an tuah cuahmah cang i ramtang an phan pah len cang ti zong kan theih. Police pawl hi tuan te in an lung a fim ding asi. Ralkaap nih puanchia bantuk in anhman hna i ralsa an tarh hna hi i fahsak tuk ding asi. Atu cu an i fiang pah cang. Ram leng um mi pawl nih FREELANCE CDM tuah hram kan thok cuahmah ve.\nHlan lio Bamah ttatmadaw a rak thok tu Yebaw tungcaih timi hi ralkap sawmthum in an rak thok. Hrangnawl Tapung zong cu hibantuk ram buai nak in a rak i thok. CNF zong cu tthiam tthiam. Atu ah hin CNF ah kan luut lai ti usih law mipi nih kan bomh hna lo tuk ruang ah an ei ding kawlhawl nak ah an buai khim i cucu mipi saan tlaih lo tuk ruang bik ah asi. Midang kan rak ra lai ti zong ah tlun inn a rak onh kho ding hmanh an si lai ka zuum lo.\nAtu bantuk miphun pi lungfah lio ah hin Revolution pakhat a chuak tawn mi asi.Atu cu ram ttha ttha ah minung mah vialte dollar in a cawlcang mi kan um cang. Kan hri le kan ruang zoh tik ah Revolution process hlei a van zawh mi lawng te kan si. Chimh leen a hau mi kan si lo. Chimh a hau mi cu ai hngilh ter mi tthangh an i har ter bantuk sawhsawh khi an si. Cu cu a fiang tuk mi asi ko. Cu caah ramleng nih FREELANCE CDM kan tuah ve nak ding cu hi kan ralkaap hna miphun a veengtu hna rak dirkamh ve hi asi i cucu Dollar 4000 family pakhat nih cun i ruah chih cio hna usih ti hi asi.\nRam chung um mi vial nan rian kal taak uh ti i fial ttung i mah vial thlakhat lahkhah hmanh kan sian lo ah cun Min Aung Hlain ttapeh bantuk men kan si ko lai. Ai harh tuk minih mah le ti khawh tawk te in Ramleng CDM ah hin rak i tel cio ding hi faak pi in kan ruah cio aherh tuk mi asi. US nih zeitik ah dah arak kan doh piak lai, UN nih zeitik ah dah akan doh piak lai ti lawng ai bochan mi kan tam pi. Ningzak asi. Kan ram chung revolution cu ram ngeitu nih tuah ding asi ko. Mi dang fial phung asi lo.\nUS mi nih US caah nunnak an peek awk asi ko. US mi nih Kawlram Lairam caah an nunnak hong pe hna seh law kan nih cu rak um huar usih ti bantuk ruahnak cu ruahnak chiakha asi. US le UN nih mi ramdang ral an doh pi tik hna ah cuka ram chung ah vai ttawm ding mi ralkapbu an um tawn. Cubantuk tluk tal asi mi ramchung ah miphun ralkaap i ngeih ve ttung lo in US le UN nih hong kan bawm hna seh ti cu seihkuzin sawhsawh asi. Cu bantuk khua a ruat taktak mi nih cun kan ram chung miphun ralkaap caah meithal pakhat man tluk tal asi mi, kan mah pumpak kan i tel ve can ai ah kan i thawh ve ding asi.\nZei caah ti ah atu ah hin kan mah pumpak nak in a hriammaan le a chawva hi an herh deuh i cucu ram leng chuakpawl nih kan peek khawh ve mi hna asi. Cu caah Ramchung ah CDM tuah in nifatin ralram ah an kal peng bantuk in Ramleng um mi pawl zong nih kan mah pumpak CDM tuah can ai ah kan thlakhawt lahkhah tluk tal asi mi hi cu rak i thaap ve hrim hrim hna usih law cuti i kan ttan rual ah cun hi Revolution hi kan hrilh hrim hrim ko lai ti hi. Credit: Salai Bawiukthang Cinzah.\nSHARE CIO UH: AHMANTUK, TLANG KAN AUMI HI A SAWHSAWH ASI LOH


Benjamin Sum Cu Miraang Nu Nih Vote A Pek A Biachim Cu Uar A Um Kho Taktak-Video – Chin World News Evening\nDecember 10, 2019 December 10, 2019 Salai Van Theihtlei\nMyanmar Idol Season 4 zuamnak ah Top 5 tiang a phan khomi chinpa Benjamin Sum cu chinmi le kawl pawl lawng hlah nih an uar ti lioah miphun dang mirang pawl zong nih an uar kho taktak ti a fiang hih. An uar le thazaang an pek lawng si loin vote tiang a pek ve. Kan hnu leiah Singapore dollar hmangin Benjamin Sum vote petu an vun phuan i Sweden mi pasal ngeimi a rak si.\nBenjamin aw a theih cang ka in a duh tuk ruangah tthu sawhsawh loin Vote tiang a pek. Kan hnulei Top 6 an i zuam lioah khan Vote 2000 bak amah pumpak in a rak vote. Vote 1000 a pek hnuah a diriam rih lo i vote 500 a pek tthan tiah theih a si.\nOhnmar Chovanec nih cun Midang zum tuk hna hlah uh. Top 5 ah mipi zong buai hlah uh. Ahodah na ttanh le a hodah na duh timi i fiang law vote pe ko. Benjamin Sum na aw ka ngaih i ka vote na phutuk hringhran. Ben, na saduhthah, na timhmi kha i tlaih peng law ni nikhat ahcun na hlawhtling ko lai tiah a chim. Ohnmar Chovanec nih Ben Ben a duh tuk ah a cover photo tiangah We Love Benjamin timi a tial in aa tar. Hi lawng si loin Ben Ben 2010 kum i Swedish Idol pakhat a laksawng a ngah lio i a hla cu a tarlangh.\nHakha Shopping Mall Cu Tihnung Thlankhur Si Lo, Minung Za Pawcawmtu Ding A Si


Kalay Ah Kum Tling Lo Hngakchia Minung Pa3 Cu A Ruang Um Lo Bak In An Inn Cia Bak Ah An Tlaih Hna – Buanchukcho\nKalay Ah Kum Tling Lo Hngakchia Minung Pa3 Cu A Ruang Um Lo Bak In An Inn Cia Bak Ah An Tlaih Hna\nKalaymyo ah Ralhrangbu nih Hngakchia 3 le an Pupa an Tlaih\nKalaymyo ah Ralhrangbu nih Hngakchia 3 le an Pupa an Tlaih Nizaan June 24 zinglei suimilam 8 hrongah ralhrangbu nih Kalaymyo ah a ruang um lo in hngakchia 3 le an pu pakhat an tlaih tiah theih a si. An tlaihmi hna hi Thang Biek Lien (Kum 17), Mang Kim Khoul (Kum 16), Thang Gin Hang (kum 14) le an pu Suon Lam Khai (kum 27) hna an si.\nSianghngakchia an si. Zeiruangah an tlaih kan thei lo. Ralhrangbu mawtaw a rak phanh lio ah an nih tho hmanh an tho rih lo. An ih-nak hmun bak ah an tlaihchihmi a si tiin an hawi pakhat nih a chim. #Zalen Rf: The Chin Post\nthawngpang dang : Min Aung Hlaing Khih Mi Suimilam Cu A Kuttang Kum Thum Thla Hlawh Man A Si\nSAC Lutlai Min Aung Hlaing suimilaam man cu ralkap pakhat kum 30 hlawh he aa zat.Russia ram, Moscow khualipi ah tuah mi A voi 9nak ram kip himbawmnak meeting ah, uknak chuttu Senior General Min Aung Hlaing nih aa khih mi suimilaam man cu sen ngei lo ralkap pakhat kum 30 hlawh he aa khat.\nJune 23 ni meeting ah uknak chuttu Senior General Min Aung Hlaing nih aa khih mi Patek Philippe Calatrava suimilaam cu Singapore Dollar 57,200 man a si i Myanmar tangka in sing 686 Kyats (68,600,000) hrawng a si. Sing 686 Kyats cu Myanmar ram ah, sen ngei lo ralkap pakhat nih kum 30 chung a tuan lawng ah a hmuh khawh mi thlahlawh zat a si.\nR.I.P : A Thah Hnu ah Covid In A thi An Ti A Chngkhar Cu A Ruak Lak Dingin Ralkap Hna Nih Thawng An Thanh Hna


A Bia Cu Faak Bak Hih! A Hrintthan Lomi Pastor-Dr. Fimnak Cun Ar Ek Peikhat A Tha Deuh – Chin World News Evening\nA Bia Cu Faak Bak Hih! A Hrintthan Lomi Pastor-Dr. Fimnak Cun Ar Ek Peikhat A Tha Deuh\nJanuary 19, 2021 Salai Van Chin News\nA hrinthan lomi pastor Dr le Khrihfa si tung I piangthar Lomi Pathian bia ah a dir lo mi Pathian a tih lo mi mifimnak in Ar ek paipel khat a tha deuh. Zeicatiah Ar ek nih cun Khai chuak tak a that tar, piangthar lo pastor Dr nih cun thiangthlarau riantuan nak an hrawh. A tuurun tampi Hell ah an kal pi hna lai.\nMi cheu nih teidornak nan va ti tar ve le baibel bia tu le thiangthlarau tu va doh Trump an ttanhtu nan va ti ve. Trump kan tanh lo, nulenu palepa I thitum le lai nawn nau thah te hna hi kan doh. Laimi kan fim nan ti nan fim ah ziah mi he rian nan ttuan ti khawh lo? Lairam a hrawkhreltu hi piangthar le mihrut an si tung lo ka fim timi nih pei an hrawh cang hi. Cattialtu: Even Thla Hmung\nRelchih: Hakha Ah COVID-19 Mizaw An Um Tilo. Chin Ramkulh, Hakha khuapi chung ah COVID-19 zawtnak ngei Case-127951 le Case- 127942 hna cu zawtnak an hmuh hnu voi hnih tiang an chek than hna nak ah an zawtnak a thiang cang i sii-inn in an chuahter cang hna ca ah Hakha ah zawtnak ngei pakhat hmanh an um ti lo tiah theih a si.\nAtu Case-127951 le Case- 127942 hna cu sii-inn in chuahter an si cang ko nain, Ngandamnak Zung nih nawl a chuah ning in ni 7 chung Home Quarantine in an umter rih hna lai tiah theih a si.\nHi kong he pehtlai in rian ngeitu pakhat nih, “Minung pahnih nih damnak an hmuh cang ca ah sii-inn in chuahter an si. Atu ahcun Hakha ah zawtnak ngei pakhat hmanh an um ti lo. Kan i runven khawh nakhnga ca ah tiin Hakha khualuhnak hauka in caan tling tein cheknak kan ngei cuahmah,” tiah a chim.\nAtu Hakha zawtnak hmuh mi hna hi a tam deuh cu hmun dang in a rak tlung mi motor mawng le motor a hnu a zul mi hna an si deuh tiah theih a si. Photo/ Hakha IPRD. Ref: Chin Broadcasting Network\nKum Hi Lanhter (Forward) Ttha Sehlaw 2024 November Tha Ah Ka Chiah Hnga


Thinhun tuk nak nih a hnursuan khawhmi ngandamnak…. – DOH PHIT\nNovember 19, 2019 admin NGANDAMNAK 0\nNa thinhun tuk lio zong ah nangmah le nangmah kha, na thinhun tuk lo nak dingah i zuam ve. Thinhun tuknak nih hin pakhat le pakhat i pehtlaihnak zong a hrawh khawh rih. Asi khawh chungin thinhun tuk lo ding in i zuam kha a tha bik.\nThinhun nak nih a hnursuan khawhmi ngandamnak hna cu..\nThinhun tuk zongah hin a bia lawng in chim ah a tha. Thinhun nak nih i pehtlaihnak a hnur suan lawng siloin ngandamnak tiangin a hnur suan khawh rih.\nThinhun nak nih Thinlung ngandamnak kha a hnursuan khawh\nNa thinhun lio ah na lungtur a rang deuh ngaingai lai, mah cucu a ruah awk na van hngal dek maw? thinhun nak nih hin kan lungtur a ranter lawng siloin kan thinlung ngandamnak tiang kha a hnursuan khawh. North Carolina University nih hlathlainak a tuahmi ah suimilam 2 chung hrawng na thin a hun asi ahcun ruah lo pi in lungtur dir nak dingah cuhlan nak in a lethnih in a kai ter deuh tiah an chim. cu caah na thinhun tuk asi ahcun thildang kong na ruah piak lo asi le lentecelhnak in na thinhun nak kha na thlen a hau.\nZen ( lephiat) khawh asi fawn\nThinhunnak nih thluak chung thi kha a khal ning a ranter deuh ngaingai, cun thinhunnak nih hin Zen (lephiat) nakding a letthum in a tam ter deuh fawn. Cu caah na thinhun tuk asi ahcun thil dangdang tuahpiak dingin asi. Cu ti asi lo le a hlat deuhnak hmun ah kal i thinhunnak kha zorter ding asi.\nZawtnak akham kho tu (Immune) thazaang aderter\nThinhunnak nih zawt kan pum chung um mi zawtnak akham kho tu,(Immune) thazaang azorter. Cu caah kan pum ngandam nak ding caah thinhun hi i sum ding asi.


US Raltuk Nak Tilawng Nih Taiwan Strait An Tan Ruangah China An Thinhang Tak Tak - Khuaruah Har News\nChina le US karlak boruak cu nikhat hnu nikhat in a chia chin lengmang, China le Taiwan nih an ni cuh peng mi kap hnih ramri aitawnnak rihli ah US raltuknak tilawng a kal ruangah China an thinhang taktak. Mah rihli hi China nih kan mah ta tiah an ti i Taiwan nih kan mah ta anti ve caah tuchunni tiang an buai peng nak hmun a si.\nChina thinhang celh lo nihcun US raltuknak tilawng pi kha a rannak in rak dirter uh tiah a ralkap cu nawl a pek hna. US warship nih Taiwan Strait a tan mi cu America military nihcun routine passage ( kan tuahtawn ning tein kan tuah) tiah an ti men hna. October 14 ah khan guided-missile destroyer USS Barry nih Taiwan Striat cu a rak tan.\nAmerican military lei nihcun The ship’s transit through the Taiwan Strait demonstrates the US commitment to a free and open Indo-Pacific, “The US Navy will continue to fly, sail and operate anywhere international law allows,” Navy. tiah an chim.\nChinese People’s Liberation Army thinhang celh lo nihcun US raldohnak tilawng pi cu an va naih thluahmah ve tiah theih a si. China Eastern Theatre Command spokesman Colonel Zhang Chunhui nih cun US nih bia in si seh tuahernak in si seh Taiwan Strait ah buainak chuah ti lo ding in a ti hna.\nChina hi arak i hrocer lawng a si ko rua, a mitfalai bak nih a zoh meng mi Taiwan Strait cu zeihmanh tihphan nak ngei bak lo in US raktuknak tilawng nih a tan huar ko. A vun tan taktak ahcun China nih a kap ngam nemman lo. US nihcun kan kap hna sehlaw ti hmanh khi an duh taktak mi a si.


Pu Phun Thang USA A Tlau A Chungkhar Lungrethei Vansang In An Um – Chin World News Evening\nMitlau kan kawl(Bomhhalnak). Indy um Chin mi unau hna Pu Phun Thang Laitlang a khua (Ramthlo)hi Indianapolis ah March thla dih (Lock down) a thawk ka ah khan Midland,TX in a ral i thial. 625 W Souhtpost Rd 46217 um mi a nau le Inn ah ai thum i June thla 25 Thursday ni in khan Inn ah a tin ti lo (a mah hi zu ding ngai mi a si). Kan lungrethei ngai cang i a hmu mi nan um sual ah cun a tang phone no ah hin kan thanh hram te uh tiah zangfah kan in nawl ko hna. a tlau mi pa a hmanthlak zong a rang ah ka rak post chih. Cung Lian Thang, 317-997-4064\nThawngdang rak rel chih: Tulio Facebook ah hmunhma a lai ngaimi cu Surbung vanlawng bual kong a si. Lai party ttanhmi pawl nih Lai party nih an chim ruangah an tuahmi a si an ti, USDP ttanhmi cheukhat nih USDP palai hna nih an rak chim ruangah an tuahmi a si an ti. NLD ttanhmi zong nih NLD palai hna nih an chim ruangah an tuahmi a si an ti ve.\nLaimi hi credit pek kan rak uarning a lang ngaingai. Surbung vanlawngbual cu mirangchan zongah an rak i zuam ko lai, Ne Win chan, Ralkap chan le Thein Sein chan tiang zong in an rak I zua ko lai. Chin party zong nih an I zuam I, USDP party zong nih an I zuam ve ko lai. Asinain a tuanchuah khotu taktak cu NLD cozah an si ko. Cu hmanh ah Vice President Henry Van Thio union cabinet meting tuah lio ah rak um hlah sehlaw tuan ah na lim kho lai lo. Caan saupi a rau rih lai. Mi zeipaoh nih I timhtuah le chunmang cu manh cio a si ko. Asinain tuanchuah le rian lim hi a biapi bikmi a si. Cu party ee, kha party ee, cu bu ee, kha bu ee an ti ding a si lo, credit pek tlak cu pek ding a si ko. Salai Lairamthang


April 2019 – THLIZIL THAWNGPANG\nAustralia Prime Minister Scott Morrison Nih (CCC) Sunday School Centre Saknak Ding $. Tam Taktak Abawmh Hna\nApril 30, 2019 Zohnuam Chin\nWestern Australia Chin Christian Church kan in lawmhpi tuk hna. Nan Sunday School Centre saknak ding caah $400,000 Prime Minister nih tuni ah bawmhnak an in pekmi hna cu khuaruahhar awk tlak dawtnak nan co\nA Mak Ngai Combodia Ram Ah Zawn[Monkey} Pawl An Cawnpiak An Cawnpiak Hna Hnu Ah Wrestling + Boxing An Ii Thuat Ter Hna\nApril 30, 2019 Zohnuam Video, World News\nCombodia ram ah hin saram cawnpiak nak hi a ttha ngaingai a zaw mi zong an nih cu ttha tein minung bantuk tein an zoh khen hna ,hospital chia awk attha mi cu an chia\nNupawl Nih Tlangval An Darling Hna Sinah Biazai Tawi An Tial Mi Tha Taktak\nApril 30, 2019 Zohnuam Chin, Hmuh ning\nNa duh mi si hi hmasa bik ah hmuh ka duh zung zal ka caah na dawtnak theih ka duh a thum mi dawt nak ka co lo ding ah cun na dawtnak ka herh\nTthanthar Mino Pawl Nih Kan Uar Ngaimi Phun Lovesong Hlathar A Chuah + VIDEO\nApril 30, 2019 Zohnuam Songs\nLaimi tthamthar mino tete pawl nih kan uar ngai mi asi mi lovesong hla pawl hi solfa tel in phuan mi hna hi kan uar tuk lem ve ti hna lo . Aruang cu vawlei\nCakei Muidawh Rosy Dawt Tha Par Le Sarah nih Sawmnak Akan Tuahnak Video\nApril 29, 2019 Zohnuam Chin\nMay 9-12, 2019 Zophei Global Seminar cu Zophei Culture and Literature aa rak ithawknak Leitak khua ah tuah a si lai. Mah kong he pehtlai in Cakei Muidawh Rosy Dawt Tha Par le Sarah nih\nNungak Lio I Kan Dawt Tuk Ti Mi Hi: By Saya Kyaw Kyaw\nNUNGAK LIO I KAN DAWT TUK TI MI HI Nungak pawl nan nungak lio i kan dawt tuk kan duh tuk timi pohpoh hi zumh sual a fawi ngai.A bik in zuu kamnam buin kan\nRev. Dr. Thla Awr Bawi Hrin Sin Cakuat\nRev. Dr. Thla Awr Bawi Hrin sin cakuat Chin miphuin chungah biaknak lei in siseh, minphuin lei in siseh, fimnak lei in si seh upat mi, bochan mi, kan pa tampi lakah pakhat na si.\nMak Thlarau Kong Hmanh Ai Fiang Lomi Nih Rel Ding\nMAK THLARAU KONG HMANH AI FIANG LOMI NIH REL DING Laimi nih kan taksa le kan thinlung kong cu kan theih ngai nain kan thlarau kong a thei lomi kan tam. 1. MINUNG THLARAU CU\nMyanmar Vice President Pu Henry Van Thio Nih Inn Kil Tung Akanbunh Piak\nဟားခါးၿမိ့ုဟိုင္တလန္းေနရာတြင္ေဆာက္လုပ္မည့္အားကာသိပၸံအေဆာက္အဦ အား ႏိုင္ငံေတာ္ဒုတိယ သမတ ဦးဟင္နရီ ဗန္ထီးယူမွမဂၤလာအုတ္ျမစ္ခ်ၿပီးအေမႊးန႔ံသာေရ ပက္ျဖန္းေပးပါသည္။ Myanmar Vice President Pu HenryVanThio nih inn kil tung akanbunh piak i HBC senior pastor Rev. Dr.Stephen LianHupLing nih thla akan cam piak. Tukum 2018-2019 budget kum ah


2020 Thimnak Ah Chin Ram Chung In Chin Party Nih Teinak An Hmuh Hrim Hrim Lai – Chuncha News\n2020 Thimnak Ah Chin Ram Chung In Chin Party Nih Teinak An Hmuh Hrim Hrim Lai\nChin Hakha ca le holh in online media (Social Online media page le website) hmang in group le page tuah mi social media tampi lak ah zatuak 90 persent cu Miphun Party tanh mi an si. NLD Party tanh ngai mi Group hi Kawl Rawn Chin Unau Biaruahnak, Chin Laizo Tong le Taungzalat media le Hakha Hrambunh The Voice of Democracy media hna hi an si. Hi chung ah Taugnzalat le The Voice of Democracy hi Cozah theih pimi media an si. Adang kha cu page sawhsawh an si, media lei theihpinak registration an neih lo caah tih zong an nung lo. asinain Taugnzalat le The Voice of Democracy media hi Party dang caah tihnung bak mi an si.\nAbik in The Voice of Democracy media hi Chin Ram caah cun tih nung a bik a si. zei catiah ca an tial mi careltu zoh tik ah an tlawm lo. a bik in an nih hi political lei hi aa hmaithlak bak mi an si tik ah an ca hi rel a nuam. An news paper hi kawl le lai, Falam holh tiang in an chuah. cucu 2020 thimnak ah NLD nih teinak i hamithlak bak in an tuah mi a si. Cun The Voice of Democracy media ah an chief Editor pa hi NLD a sit bak a si tik ah cu hlan a catial mi rel ahcun nan theih ko lai,,, NLD tanh nak kong a tial ahcun el awk um lo bak in ca atial tawn mi a si. Cucaah 2020 thimnak ah hin The Voice of Democracy media ruang ah NLD nih teinak a hmuh ko lai ti hi kan rak zumh mi a si.\nHi lio caan ah lunglawmh awk ngai a si mi cu,,, nai hrawng a catial mi zoh tik ah NLD a si ko nin NLD a zumh ti hna lonak a lang pah cang. Pumpak in ka contact nain tlam a tling lo i aa ka leh mi cu thildik cu ka tanh cang ko lai,,,, rak hgnak ko uh tilawng aa ka chimh i chim le phuan a duh ning ka zoh tik ah NLD cung ah zumh lonak a ngei cang ti hi a lang. Ti ning te a si ko i NLD lei a tan lo ahcun Miphun Party caah le Chin Ram politics caah thawngpang tha taktak a si lai ti hi ruah khawh a si.\nThe Voice of Democracy Chief Editor pa hi NLD Party chung thil um tu ning a hngal ngai mi a si leng ah Ramkheel lei ah catial a zuam ngai mi a si i tutan 2020 thimnak ah ca a tial ding mi hi rel lai ngaih um ngai, zeicatiah NLD a sit bak si mi media pakhat nih NLD lei tanh in a dir ti lo ding mi cu a sawhsawh a si bak lo.\nChin Ramkulh ah Cozah theih pimi media an um lengluang ko nain raltha tein Party tanh in le politics caah aa hmaithlak mi medi an um lo. The Voice of Democracy tu cu vawlei pi theih bak in NLD tanhtu Media rak ti tawn mi a si. amah zong nih ka si ko a rak ti bal.\nCun Taungzalat media cu a um ve nain cu tluk in Chin Ram caah hmual ngei ngai in ca a tial kho mi a si lo. Thim lai a si bantuk in Political lei capar a tial kho mi media hi kan herh deuh mi le kan tih ding mi cu an si.\nTuan deuh zong ah The Voice of Democracy media cu NLD tanh in ca tamtuk a rak tial i fak piin soisel le doh zong a rak tong. Atu hi amah tein Chin Ramkulh Pengkip ca le holh in an news chuah ding a cawlcang ti a si. atu ning tein Miphun Party caah caan le a sining a pek i Holh phun kip in ca aa kan chuah piak khawh ahcun Miphun Party caah mipi nih kan vote kan bungh dih te ko lai ti hi zumh lo awk a tha lo.\nNote: Khah Miphun aiawh Party hna, catial thiam lo, catial huam lo mi minung 10 nak in catial a huam mi, ramkheel a lung lut mi 1 man a ngei deuh. vui khat ca an tial ah thong tampi nih rel a si. cucaah hi bantuk catial zuam mi Editor hna hi a lem zia thiam hna uh, nan lem khawh hna ahcun nan hlawk tuk lai hih. Hi capar hi keimah ka hngalh tawk in ka tial mi a si. NLD ka si ve tik ah ka thin phang i ka lungtha lo ngai. (By: Joel Van)\nNote, Mah ca hi amah Joel Van nawl peknak in thlahmi a si.\nAbiapi Ngai Mi Chinmi Ralzam Malaysia UN Ah RSD Interview Na Tuah Tikah